Устуворлик. Суперлигани тўхтатиш керак\n19:19 / 25.07.2020\nЕвропа футболи бизни доим чалғитади. Мисол учун, Суперлига клубларидаги маошлар кўп бўлмаслиги кераклигини айтсак, ахир Европада худди шу ишни қилиб, минг баробар кўп топишади-ку, дейдиганлар ҳам чиқиб туради. Аммо Европа клуби ўша маошни тўлар экан, футболчилар яратаётган маҳсулотни мухлисларга ва телевидениега сотиб, даромад қилади, яъни футболчининг маоши клуб томонидан қопланади, бу ҳақида кўп ўйлаб ўтирилмайди.\nБизнинг футболчиларимизнинг маоши на бир иқтисодий, на бир ижтимоий асосга эга бўлмай, қандай қилиб, ўша суммалар, ўлчовлар келиб қолгани, мени кўпроқ ҳайрон қолдиради. Ўзи даромад қилмайдиган ва асосан бюджет ташкилотларидан молиялаштириладиган бир футбол клуби, қандай миллий маҳсулот яратяптики, уларга шу қадар маош белгиланса?\nМайли, бугун бу саволга жавоб изламайлик. Аммо футболга сарфланаётган пуллар ва футболнинг зарурийлик жиҳати қуйидаги мулоҳазаларимизда ёрдам беради.\nМарт ойида Европада футбол тўхтатилганида, қачон қайта бошланиши ҳақида ўйлаб ҳам ўтирилмади. Пандемиянинг қулоч оча бошлаши, ҳукуматларнинг талаби ва хос ҳолатлар бошқа йўл қолдирмаётганди. Масалан, «Аталанта» - «Валенсия», «Манчестер Юнайтед» – «Манчестер Сити» ўйинлари Европа мамлакатларида вирус тарқалишида катта туртки бўлди, «Хетафе» хўжайини эса, «истасанглар турнирдан чиқарворинглар, лекин биз Италияга бормаймиз, мен учун футболчиларимнинг соғлиғи муҳим», деб қатъий баёнот берди. Яъни приоритетларни белгилаш даври келганди – бундай вазиятда футбол энг охирги бўлиб қайғуриладиган соҳа.\nХавф бироз тарқалиб, вирус жиловлана бошлагач, мамлакатлар бирин-кетин футболни қайтара бошладилар. Муайян шартлар билан албатта. Ўша қарорлар фонида, Ўзбекистон Суперлигасининг давом эттирилиши мантиқий туюлади. Европада футбол қайтди, биздаям. Европада ўйинлар томошабинларсиз ўтказилмоқда, биздаям. Европада ўйинлар сони қисқартирилиб, компакт тақвимга бориляпти, биздаям. Худди коронавирус билан курашишда, бутун дунё бир хил стандартлар асосида курашаётгандек, футболни ташкил қилиш ҳам фарқ қилмаяпти - бу ҳолат ўзига хос иллюзия пайдо қилади ва ҳаммаси нормал, бўлиши керак бўлган ишлар қилиняпти, деган хулосага келинади. Аслида эса, икки ҳолат ўртасида жуда катта, мазмунан муҳим фарқ бор.\nАввало, бир саволни ўзимизга беришимиз керак? Европа нега футболга қайтди?\nМана шу саволнинг аниқ жавоби қилинаётган ишларни мантиқий изоҳлашда ёрдам беради, тўғрими? Масалан, Франция, Бельгия, Нидерландия каби давлатлар умуман чемпионатни тугатиб қўя қолишди. Хўш, Италия, Испания ёки Англияда чемпионни аниқлаш шу қадар зарурмиди? Бирор мавсумда чемпион аниқланмаса ёки қисқа йўл билан совриндорлар топилса, катта айб бўладими? Нега шунча одам овора, шунча одам ҳаракатда ва Европа футбол ўйнашни шу қадар истади?\nСабаби – пул. АПЛ ёки Ла Лига мавсум бошида телекомпаниялар билан катта суммаларда шартномалар имзолаган. АПЛ айтайлик, 38 турни телекомпанияга тақдим этади, компаниялар бунинг учун катта пулни АПЛ ҳисобрақамига ўтказиб беради, бу пул эса, клублар ўртасида тақсимланади. Ўз навбатида, компаниялар трансляция пайти учун ҳомийлар билан келишиб, реклама жойлаштиради ва даромад қилади. Барча катта шартномалар, келишувлар узоқ муддатга, айтайлик, камида бир йилга тузилган бўлади.\nЭнди чемпионат 38 эмас, 28 турдан иборат бўлса, юқоридаги схемадаги айланма пропорционал равишда камаяди. Телекомпания АПЛга бир миллиард эмас, мисол учун, 700 миллион ўтказиб беради. Ўз ўзидан ҳар бир клуб даромадидан 30 фоиз ютқазади. Бу фақат трансляциялардан топиладиган даромадлар рукнида, бундан ташқари, matchdays, яъни ўйин кунлари топиладиган даромадлар ҳам бор – чипталар, ўйингоҳ олдидаги савдолар, атрибутлар ва ҳоказо.\nЎйинлар томошабинларсиз ўтказилиши аниқ, бу йўналишдаги даромадлар ҳам йўқ. Демак, клублар ҳеч бўлмаса, трансляциядан келадиган тушумни бўлса-да сақлаб қолишга ҳаракат қилишади, чунки бу ерда катта молиявий манфаат ётибди. Ўз харажатларини, яшашини бир неча йилга режалаштириладиган клублар учун 50 фоиздан ортиқ йўқотишга учраш хавфли, инқироз ёқасига олиб келиши мумкин.\nМантиқий доира ёпилди – ҳар қандай ҳаракат ва қарорлар ортида, ҳатто биз учун ҳам тушунарли бўлган аргументлар ётганини тушундик. Шунда ҳам приоритетлар роль ўйнаяпти, ЕЧЛ ўйинлари қисқартирилди, «Олтин тўп» бекор қилинди ва ҳоказо. Кам даромадли ва ташкиллаштириш қийинчилик туғдирадиган миллий жамоалар ўртасидаги мусобақалар бир четга суриб қўйилди.\nШунча гапни, Европадаги умумий картина, приоритетлар ва у ёки бу қарорларга сабаб бўлган шартларни эслатиш учун айтдим, энди ўзбек футболига қайтамиз. Суперлигани давом эттириш ҳозирги шароитда керакми?\nЮқоридаги формулага кўра, «керак» дейиш учун мантиқий асослар, тош босувчи манфаатлар бўлиши лозим. Худди Европадаги жавобни бу ерга келтириб қўя оламизми? Бу сафар – йўқ.\nПФЛ трансляциялар билан боғлиқ фойдали шартномага эга эмас, «Спорт ТВ» ҳам бюджет ташкилоти бўлгани учун ўртада икки томонлама win-win келишуви йўқ. Ҳомийлар билан ҳам шундай, Кока-Кола қайсидир миқдорни тўлашдан бош тортиши мумкин, лекин футболга сарфланаётган пуллар олдида, бу бирмунча камроқ.\nҚисқа қилиб айтганда, клубларимиз пулни ҳокимдан оладими, тадбиркорларнинг фойдасиданми, ўқитувчилар маошиданми, ёки ана боринг, клубнинг ўзи тикув цехи орқалди ўзини ўзи молиялаштиряптими, фарқи йўқ, футбол ўйинларини давом эттириш ПФЛ ёки клубларга молиявий фойда келтирмайди, футбол ўйнаш уларни инқироздан қутқариб қолмайди.\nЧемпионат барибир мухлисларсиз давом эттирилишини инобатга олсак, айни дамда футбол бирор ижтимоий эҳтиёжларни ҳам қондирмайди. Телевизорда Суперлигани кузатиб, вақт ўтказиш мумкиндир, лекин жамиятни бир бутун деб тасаввур қилсак, аксарияти молиявий қийинчиликлар гирдобида қолган, вирус ҳар томондан қамраб келаётган, зарурий эҳтиёжлар учун маблағ муаммо бўлиб турган пайтда Суперлига учун пул тўлаш қанчалик тўғри?\nСуперлигани давом эттирмасак, фақат мана шу соҳада мавжуд бўлган қанчадир миқдордаги айланма йўқолиши эвазига, шу айланмадан даромад, ойлик олиб турган кичик бир қатлам жабр чекади, қўшиламан. Лекин ҳозир ким жабр чекмаяпти? Кунлик меҳнат қилиб пул топадиган жуда кўп соҳалар, жамоавий транспорт ҳайдовчилари, умумий овқатланиш, туризм, бозорда савдо қиладиганлар, умуман футболдан бир неча баробар катта ва фойдали бўлган тармоқлар тўхтатиб қўйилиб, юз минглаб ишсизлар пайдо бўлганда, футболни сақлаб туриш учун пул сарфлаш исроф эмасми?\nБу худди, бир оилада нондан, овқатдан, сувдан, доридан муаммо бўлиб турганда, отанинг фарзандига қимматбаҳо ўйинчоқ олиб келишидан эмасми? Хўп, ўша ўйинчоқ маълум вақт болани овутиб тургани билан, зарурий эҳтиёжлар қопланмаса, самарасиз бўлиб қолади. Бунинг устига, тан олиш керак, футболимиз баъзи давлатлардаги каби, маданиятимизнинг бўлагига айланиб кетмаган, «овунчоқ» ролига ҳам тортмайди.\nЭнг муҳими, вируснинг тарқалиши нуқтайи назаридан ҳам, биз бугунги эмас, март ойидаги Европага ўхшаб турибмиз. Яъни пик энди яқинлашяпти, вирус жиловланмаган, тиббиёт соҳасида етишмовчиликлар бўй кўрсатяпти, кўчага чиқиш энди чин маънода хавфли бўла бошлади. Яъни ҳозир биз ўша март ойида Европа футболни тўхтатган пайтдаги паллада турибмиз.\nБу шароитдаги бирламчи эҳтиёжлар бор. Бор маблағни тиббиётга йўналтириш, шу соҳа вакилларини рағбатлантириш, керакли жиҳозлар захираси ва ўринларни тайёрлаш, карантин қоидаларини қаттиқлаштириш, ишсиз ва даромадсиз қолганлар ҳақида қайғуриб, уларга маълум миқдорда ёрдам бериш ҳақида бош қотириш, вафот этганларга мотам тутиш палласида турибмиз.\nСуперлигада чемпионни ёки кубок соҳибини аниқлашнинг зарурлиги ҳақида биргина мантиқли асос келтирилгунча, фикрим шу.\n12:30 / 16.06.2020\nҚаршидаги қарама-қаршилик, Жиззахда 21 йил аввалги воқеа такрорланди. «Насаф» пешқадамга айланган Суперлига 4-тур сарҳисоби\n14:11 / 13.06.2020\nСуперлига карвони яна йўлга отланмоқда. «Насаф» - «Навбаҳор» ва турнинг яна 6 интригаси\n15:11 / 10.06.2020\n«Суперлигамиз тўхтатилмаганида Англияда ҳам кўрсатишарди». Трансляция қийинчиликлари, танқидлар, шарҳловчилар ҳақида «Спорт» ТВ раҳбари билан очиқ суҳбат


"Ҳидоят сари" кўрсатувидаги мавзу Гулнора Каримовага боғлиқ эмас" - BBC O'zbek\nImage caption "Сўз туфайли оилалар бузилади. Сўз туфайли жамиятда нотинчлик бўлади. Шунинг учун тилимизга эҳтиёт бўлайлик", деб айтган Анвар қори.\nImage caption Гулнора Каримова онаси Татяна Каримовани ўзини йўқ қилиш билан таҳдид қилганликда айблади.\n"Сўз туфайли оилалар бузилади. Сўз туфайли дўстларнинг алоқаси узилади. Сўз туфайли жамиятда нотинчлик бўлади. Шунинг учун тилимизга эҳтиёт бўлайлик", дейилади кўрсатувда.\nГулнора Каримова қатор твитларида онаси ва синглисини жодугарликда, пулга сиғинишда ва айнан онасини ўзини йўқ қилиш билан таҳдид қилганликда айблаган эди.\nГулнора Каримова ўз синглисининг Би-би-си интервьюсига "фикр билдирди"\nГулнора Каримова Рустам Иноятовнинг президентлик амбицияларига шаъма қилди


Ушбу кўприкнинг ўзига хос тарихи бор.\nМаълумки, Амир Темур бобомиз чўлу биёбонларни ободонлаштириш ва деҳқончиликни ривожлантиришга алоҳида эътибор қаратган. “Ҳар бир шаҳарда масжидлар, мадрасалар, хонақоҳлар, ҳаммомлар қуришни, мусофир йўловчилар учун йўл устида работни бино қилишни, дарёлар устида кўприклар бунёд этишни буюрдим. Кимки, бирон саҳрони обод қилса ёки бирон боғ кўкартирса ёхуд бирон хароб бўлиб ётган ерни обод этса, биринчи йили ундан ҳеч нарса олинмасин, учинчи йили, қонун-қоидага мувофиқ, хирож йиғилсин”, деб ёзган эди ўз битикларида Соҳибқирон.\n— Тарих ҳам, тақдирлар ҳам ўхшаш бўлишини инкор этиб бўлмайди, — дейди таниқли олим Поён Равшанов. — Мўғуллар билан юрт озодлиги учун ҳаёт-мамот кураши олиб бораётган Амир Темур болаликдан Қарши шаҳрини яхши билган, унга ихлоси баланд бўлган. Шу боис биринчи галда уни ёғийлар қўлидан қутқарган. 1365-1366 йилларда шаҳарнинг истеҳком деворини мустаҳкамлайди, масжидлар қуради, қалъа ичига оқар сув келишини таъминлайди. Шаҳрисабздан 20 — 30 метрлик баҳайбат теракларни келтириб, Қашқадарё устида карвонлар ўтадиган катта кўприк бунёд этади. Кўприк учун танланган жой ниҳоятда қулай бўлиб, бу ерда дарёнинг тик қирғоқлари торайиб келарди. Шу сабабли кейинчалик барпо этилган ғиштин кўприк ҳам айнан шу жойда қурилади.\nБугунги кунда қаршиликлар уни “Амир Темур кўприги” деб аташади. Давлатимиз раҳбарининг Қашқадарёга сафари чоғида берган кўрсатмаларига асосан, ушбу кўприк атрофини аҳолининг мазмунли ҳордиқ чиқариш масканига айлантириш, обод қилиш, йўл ва дарё бўйларида ҳудуднинг табиий иқлим шароитига мос манзарали дарахтларни кўпайтириш, дарё соҳилида турли тадбирлар ўтадиган баҳаво ҳамда гавжум гўша барпо этишга киришилди.\nМазкур рукндаги бошқа мақолалар: « Эзгулик мўъжизаси\tЛангар ота қадамжоси синоати »


Оқ уй: КХДР учирган ракета Россияга жуда яқин ҳудудга тушган\n10:29 / 14.05.2017\nШимолий Корея учирган баллистик ракета Россияга жуда яқин ҳудудга тушган. АҚШ президенти Доналд Трамп ушбу ракета синови Япониядан ҳам кўра Россияни ташвишлантириши кераклиги ҳақида фикр билдирган. Бу ҳақда Оқ уй расмий вакили Шон Спайсерга асосланган ҳолда ABC News хабар тарқатди.\n«Ҳисоблашимизча, ракета Россия ҳудудига жуда яқинга тушди, Япония яқинига эмас, президент бундан Россия хурсанд бўлишини тасаввур қила олмайди», — деган Спайсер.\nАҚШ президенти маъмурияти мамлакат ўз иттифоқчиларини КХДРдан ҳимоя қилишини таъкидлаган. Оқ уйдагилар бу ракета учирилиши КХДРга нисбатан янги санкциялар жорий этилишига олиб келишидан огоҳлантирган.\nCNN телеканали маълумотига кўра шимолликлар учирган охирги ракета Приморье ўлкаси қирғоқларидан 60 миля (100 км) нарига тушган. Америкалик амалдор Владивостокда Россия ҳарбий-денгиз флоти жойлаштирилганини эслатиб ўтган.\n14 май тонгида КХДР ғарбий соҳилидаги Кусон уездидан ракета учирилди. Ракета 30 дақиқа учган, парвоз узунлиги 800 километрни ташкил қилган. Дастлабки хабарларда бу ракета Япон денгизига қулагани айтилганди.\nКХДР баллистик ракета Приморье ўлкаси


МИЛЛАТ ТИЛИ – МИЛЛАТНИНГ РУҲИ ВА ҒУРУРИДИР – BUXORO MUHANDISLIK-TEXNOLOGIYA INSTITUTI\nBy Farrux To'raqulov Yangiliklar Comments Off on МИЛЛАТ ТИЛИ – МИЛЛАТНИНГ РУҲИ ВА ҒУРУРИДИР\nМиллат тили – миллатнинг руҳи ва ғуруридир. Тил — давлат тимсоли, мулки. Тилни асраш, ривожлантириш – миллатнинг юксалиши демак. Ўзбекистон Республикаси Конституциясида давлат тилининг мақоми ҳуқуқий жиҳатдан мустаҳкамлаб қўйилган. Шу тариқа ўзбек тили мустақил давлатимизнинг Байроғи, Герби, Мадҳияси қаторида турадиган, қонун йўли билан ҳимоя қилинадиган муқаддас давлат рамзига айланди.\nБундан 29 йил муқаддам Беруний, Ибн Сино, Ал Хоразмий, Ал Фарғоний, Алишер Навоий, Амир Темур, Мирзо Улуғбек, Бобур Мирзо сингари буюк сиймоларни етиштирган халқ тилини асраб қолиш мақсадида мустақилликка илк қадамлар ташланаётган даврдаёқ биринчи президентимиз томонидан ўзбек тилига давлат мақоми бериш масаласи кун тартибига қўйилиб ўзбек тилига давлат тили мақоми берилган эди. Бу ўз даврида том маънода оламшумул воқеалардан бири сифатида тан олинаган.\nОна тилимиз – ўзбек тилига 1989 йил 21 октябрда давлат тили мақоми берилди. Бу мамлакатимиз, юртдошларимиз ҳаётидаги унутилмас, тарихий воқеага айланди.\nШуни таъкидлаш керакки, халқимизнинг миллий мустақилликка эришиш йўлидаги муҳим қадамларидан бири, ўзбек тилига давлат тили мақомининг берилиши бўлган эди. Истиқлол йилларида мамлакатимизда барча соҳаларда бўлгани каби тилимиз тараққиётида ҳам муҳим ўзгаришлар юз берди. Ўзбек тилининг халқаро миқёсда обрўси ошди. “Давлат тили ҳақида”ги қонун она тилимизнинг бор гўзаллиги ва жозибасини тўла намоён этиш билан бирга, уни илмий асосда ривожлантириш борасида ҳам кенг имкониятлар яратди. Мамлакатимиздаги олимлар ва соҳа мутахассислари томонидан илм-фан ва турли соҳаларга оид энциклопедия ва луғатлар, дарслик ва ўқув қўлланмалари чоп этилди. Бу борада амалга оширилган ишларнинг энг муҳимларидан бири мумтоз адабиётимиз намуналари, саксон мингдан зиёд сўз ва сўз бирикмасини, фан-техника, санoат, маданият ва бошқа соҳаларга оид атамаларни ҳамда шеваларда қўлланиладиган сўзларни ўз ичига олган беш жилдлик “Ўзбек тилининг изоҳли луғати”нинг чоп этилишидир.\nТил – бу миллат қиёфасининг бир бўлаги ҳисобланади. Дунёдаги барча халқлар ўзининг миллий расмий тилига эга деб айтолмаймиз. Чунки бу халқнинг миллий мустақиллиги билан боғлиқ. Мутахассисларнинг сўзларига қараганда, бугунги кунда ҳар икки хафтада битта тил йўқолиб бормоқда. Бу ўз навбатида ўша тилда сўзлашувчи халқларнинг йўқолишини англатади. ЮНЕСКО вакилларининг сўзларига қараганда, қачонлардир одамлар сўзлашадиган тилларнинг сони 7 мингдан 8 мингтагача етган бўлса, бугунги кунда сайёрамизда 6 мингта тил мавжуд бўлиб, уларнинг 90 фоизи йўқолиб кетиш арафасида турибди. Бу асосан цивилизация туфайли маданиятидан айрилаётган кам сонли миллатларнинг тилларидир. Бу тилларда сўзловчи аҳолининг айримлари ёзувга эга бўлса, айримлари бундан бебаҳрадир. Масалан, 80 фоиз Африка тилларида сўзлашувчи аҳоли ўз ёзувларига эга эмас. Таълим тизими минглаб тиллардан фойдаланишнинг имконияти йўқ. Интернетдан фойдалана олмайдиган тиллар ҳақида-ку айтмаса ҳам бўлади. Чунки янги технологияларнинг ривожланиши туфайли айрим халқлар ўз тилларидан кўра замонавий тиллардан фойдаланишга мажбур бўлмоқда. Ҳозирги вақтда интернет тилининг 80 фоиздан кўнроғи инглиз тилига тўғри келади. Тўғри, авваллари ҳам тиллар пайдо бўлган, муаммолада бўлиб, маълум вақтдан сўнг йўқ бўлиб кетган. Лекин ҳозиргидек тилларнинг жадаллик билан йўқолиши тарихда кузатилмаган. Йўқолиб кетиш хавфида бўлган тилларнинг сақлаб қолиш йўлида амалга оширилаётган саъй-ҳаракатларнинг асосий мақсади ҳам маданиятлар ва тиллар хилма-хиллигини таъминлашдан иборатдир. Чунки айнан тил туфайли халқ ва элатларнинг маданияти, урф-одатлари сақланиб қолади, сайёрамизда яшаётган халқларнинг ўтмиши ва маданияти ҳурмат қилинади. Тилшунослар йўқолиб кетиш арафасида турган тилларни сақлаб қолишнинг имкониятлари ҳозирча қўлдан бой берилмаганини айтишади. Тилларни сақлаб қолиш учун эса, БМТ экспертларининг фикрича, бу тиллардан таълим тизимида кенг фойдаланишни йўлга қўйиш керак.\nМиллат тили – миллатнинг маънавий бойлиги ҳисобланади. Тил нафақат муаммола воситаси – балки халқнинг маданияти, урф-одати, халқнинг турмуш тарзи, тарихидир. Турли халқларнинг тилларига хурмат эса ўз навбатида ўзаро тушунишни, мулоқотларга имконият яратади. Тилларни сақланиб қолиши учун эса бу тилларни қўллаб-қувватлаш зарурдир. Айнан тил туфайли инсоният у ёки бу халққа мансублигидан фахрланиб яшайди. Барча тилларни тан олиш ва хурмат қилиш тинчликнинг бирдан бир кафолатидир. Шу сабабли ҳам хар бир халқ ўз тили сақланиб қолиши учун ҳаракат қилади.\nЛингвист олимларнинг фикрича, яна чорак асрдан сўнг йилдан сўнг ҳозир муамолада бўлган тилларнинг ўнтасидан биттаси сақланиб қолар экан.\nМавжуд тилларининг 90%нинг ҳар биридан 100.000 аҳоли фойдаланади. Мана шунинг ўзиёқ бу тилларнинг келажаги қоронғулигидан далолат беради. Бугунги кунда 357 тилда атиги 50 нафар киши сўзлашар экан. 46 тилдан эса атиги бир кишининг фойдаланиши айтилади. Уларнинг ўлими билан бу тиллар ҳам йўқолади. Олимларнинг фикрича, тил яшаб қолиши учун ундан камида бир миллон киши сўзлашиши керак экан. Бироқ бундай тиллар дунёда атиги 250 тадир. Ўзбек тили ҳам мана шу 250танинг биттасидир.\nТил инсонларнинг ўзаро алоқа воситаси бўлиб, яратувчининг инсонга берган бебаҳо неъматидир. Жаҳонда ҳар бир халқнинг ўз тили унинг бебаҳо бойлиги, ифтихори ҳисобланади. Ҳар бир халқнинг ўз тили азиз ва ардоқлидир. Миллат бор экан, унинг тили ҳам яшайди, тили яшар экан экан, у миллат бошқа миллатлар орасида ўз нуфузи, обрўсига эга бўлади.\nШаропова Л.Р. Бухоро муҳандислик-технология институти, магистр Сайфуллаева Л.М. Бухоро муҳандислик-технология институти, бакалавр\nНутфуллаева Л.Н. Бухоро муҳандислик-технология институти “ЕСМЖ” кафедраси катта ўқитувчиси, PhD


АҚШ Мексика кўрфазига кўплаб зарар етказган ҳамда бир ярим мингдан зиёд одам ўлимига сабаб бўлган Катрина довулининг бир йиллигини хотирламоқда.\n27 июн 2022, Тошкент вақти: 19:42\nАҚШ президенти Жорж Буш бир йил ўтиб¸ Катрина довули юз берган жойларни кўздан кечирди.\nМиссисипи штатига сафар уюштирган президент қайта таъмирлаш ишлари жадал давом этишига умид билдирди\n"Дунëнинг бу қисмида қайта таъмирлаш ишлари бошланаëтганини кўриш мумкин. Бу қайта тикланиш ҳиссиëтидир. Ўтган йили бу фожеани бошдан кечирганларга ушбу ҳиссиëтларни сезиш мушкул бўлса керак¸ бироқ мен учун бир йил ўтиб катта ўзгаришлар юз бераëтганини англатади"¸ - деди Жорж Буш.\nБундан бир йил олдин Катрина довули АҚШнинг Нью-Орлеан шаҳрини вайрон қилган эди. Ўшанда Буш маъмурияти табиий офат оқибатларини тугатишда тезкор ҳаракат қила олмаган эди. Уй жойидан айрилган айрим аҳоли вакиллари федерал ҳукумат томонидан бериладиган ёрдамни узоқ вақтгача ололмаган. Натижада бу ҳам Оқ Уй обрўсига путур етказган.


Мухолифатчилар « Ўзбекистон Халқ Ҳаракати\n16 April 2017 - 6:00\n(«Озодлик» радиосининг 2005 йил 5 май куни программасидаги «Қурултой» рукнидан олинди)\nЎзбекистондаги Мухолифатчиларни шартли равишда тўртта синфга бўлиш мумкин.\nБиринчи синфга аламзадалар киради. Буларнинг деярли ҳаммаси собиқ коммунистлардир. Булар катта ва ё кичик лавозимларда ишлаган социалистик давлатнинг маъмурлари. Улар у ёки бу сабабга кўра ишдан олинганлар, бунга аччиқ қилиб, мухолифат сафига ўтган кимсалардир. Булар иқтидорга келса, худди аввалгилар каби бойлик тўплаш ва уларни ишдан ҳайдаганлардан ўч олиш билан машғул бўладилар. Яъни давлат ўз моҳиятини ўзгартирмайди.\nИккинчи синфга давлатнинг пинжида яшаб, бойлик орттирган янги бойваччалар киради. Бу типлар маҳфий хизмат ходимлари ва миршабларни маблағ билан таъминлаб турадилар. Булар Президент саройининг доимий гумаштаси, бизнесни сарой билан амалга оширадилар ва даромадни ҳам тенг бўлишадилар. Бу типлар мухолифатга «қўшилганда» на сарой, на миршаб, на-да Миллий Хавфсизлик қаршилик қилади, аксинча, уларнинг мухолифат сафларига тезроқ кириб, адаптация бўлиши учун ёрдам берадилар. Булар давлатнинг мухолифат ичидаги Троя отларидир.\nБошқа таъбир билан айтганда, Бешинчи колоннасидир. Бу типлар ўз мухолифатини Президентга эмас, президент атрофидаги одамларга қарши йўналтириб, Президентни оригинал бир услуб билан ҳимоя киладилар. Бу типлар ҳокимиятга келса, давлат ҳеч нарсасини йўқотмайди, статускво ўзгармайди, ҳокимиятда худди аввалги зеҳният ҳоким бўлади. Бу ерда ўзгарадиган нарса давлат тепасидаги шахс исми, холос. Айни ўғирлик, айни зўравонлик, айни зулм давом этаверади. Буларнинг яна бир хусусияти, мухолифатга қанчалик тез кирган бўлсалар, ундан шунчалик тез чиқиб кетиш қобилиятидир. Моддий манфаат қайси тарафда бўлса, ўша тарафга йўналадилар. Уларда ҳеч қандай аҳлоқий принцип йўқ, аксинча, улар принципли инсонлар устидан кулишади.\nУчинчи синфга динчи мухолифат киради. Бу синф, асосан, мустабид режимнинг диндорларга қарши юритган адолатсиз ва золим сиёсати оқибатида пайдо булган мухолифатдир. Уларнинг аксари қисми динига юракдан боқлиқ, ихлосли мусумонлардир. Фақат бу мухолиф оқимини ўзининг маҳдуд сиёсий мақсадларида қўлланаётган кучлар уларни асл мақсадларидан чалғитиб, қандайдир умумжаҳон исломий салтанатини қуриш каби хомхаёллар билан машғул қилмоқда.\nБу диний мухолифатни умумдемократик елпоза (спектр) ичига тортиш ва динимиз учун хайрли бўлган кураш шаклини уларга англатиш – ватан ва миллатини ўйлаган ҳар кимнинг бурчидир.\nМухолифатчиларнинг тўртинчи синфи ҳам бор, бу синфга идеалистлар, ўз ҳаётини муайян бир ғояга бағишлаган шахслар киради. Бу тип мухолифатчилар президентни ўзгартиш билан муаммо ҳал қилинмаслигини чуқур англаган типлардир. Улар сиёсий системани ўзгартириш тарафдоридирлар. Советлардан қолган диктаторлик системасини ҳуқуқий давлат билан алмаштирмагунча – ҳокимиятга ким келса келсин – халқнинг аҳволи ўзгармаслигига инонган инсонлардир. Ва бу инонч йўлида муросага бормайдиган, бир нави қайсар шахслардир.\nУларнинг кураш услуби ҳар кимга ёқавермайди. Чунки уларнинг услубида курашиш – узун нафасли марафон демакдир. Турмалар, сургунлар, қувғинлар демакдир. Уларнинг бу курашдан соғ-салим чиқиш эҳтимоли юксак эмас, чунки ҳаётлари доим таҳлика остидадир. Аммо агар бу типларнинг омади чопиб, ўлмай қолсалар ва ҳокимиятга келсалар, улар кечирган бу оғир ҳаётнинг мукофоти уларга эмас, халққа берилажактир. Халқ уларнинг иқтидори воситасида чинакам ҳурриятга ва иқтисодий рафоҳга эришиши мумкин. Бу феноменни Нелсон Манделла ва Вацлав Хавел каби лидерлар мисолида кўрдик.\nЎзбек халқи ақлли халқ. Каримовдан кейин яна бир Каримовни ҳокимиятга келтирадиган даражада авом эмас, бир ўғридан қутулиб, иккинчисини уйига киритадиган даражада содда эмас, бир золимни тахтдан тушириб, иккинчисини тахтга чиқарадиган даражада аҳмоқ эмас ўзбек халқи.\nЕтарки, унга демократик сайлаш имконини беринг. Етарки, унинг берган овозини сохталаштирмасинлар. Яъни, биринчи навбатда, биз демократик ва ҳур сайловлар учун кафолат олишимиз керак. Бу сайловларни бутун дунё шаффоф бир шаклда кузатиши лозим. Бунга эришиш диктатурадан қутулишнинг энг тўғри йўлидир.\nАфсуски, бундай Сайловга эришиш учун биз инқилобга муҳтожмиз, диктатура бизга инқилобдан бошқа альтернатив қолдираётгани йўқ. Агар бизга – Конституцияда ёзилгани каби – эркин сайлов имконияти берилганда эди, биз на Украина ва на Гуржистон инқилобига муҳтож бўлган бўлардик. Бўлажак инқилобнинг асос талабларидан биттаси – эркин сайловлардир. Шундай бир сайловки, унга истаган ҳар ким кирсин ва бу сайловдан ҳар ким ўзининг бўй ўлчовини олиб чиқсин.\nМуҳаммад Солиҳнинг 2013 йилда Истанбулда чоп этилган “Туркистон шуури” китобидан. (334-336-саҳифалар.)


"Динамо"нинг 596 дақиқалик қуруқ сериясига барҳам берилди / CHAMPIONAT.asia\n20:30Суперлига. "Насаф" – "Олимпик" (матнли трансляция) 12 20:30ПСЖнинг асосий трансфер мақсадлари маълум 0 20:12Неймар клубини ўзгартиришга рози 3 20:10Суперлига. "Металлург" — "Локомотив" 0:0 (матнли трансляция) 2 19:55Лукаку "Интер"да ўзи учун ноодатий бўлган рақамни олди 0 19:47Беларусь. "Энергетик-БГУ" кубокда кейинги босқичга чиқишига ҳамюртларимиз қандай ёрдам беришди? 1 19:40ОФК кубоги. "Сўғдиёна" — "Алтин Аср" 3:1 (матнли трансляция) 42 19:28Эшитдик-да! Диёржон Туропов "Навбаҳор"га ўтмоқда 8 19:14Суперлига. "Насаф" – "Олимпик". Таркиблар маълум 5 18:53ПСЖ "Порту" ўйинчисининг трансфери борасида келишувга эришди 2 18:39Суҳроб Иззатов: "2-давра бошқача бўлади" 3 18:29"Барселона" "Реал" ҳомийси билан 207,5 млн евролик битим имзолади 0 18:24МЮ хавбеки клубга қайтишни хоҳламаяпти 2 18:01"Арсенал" хавбеки клуб сафида ўйнашни хоҳламаслигини айтди 1 17:38"Ювентус" Бернардескининг кетишини эълон қилди. Вингер клубда 5 мавсумни ўтказди 1\n"Динамо"нинг 596 дақиқалик қуруқ сериясига барҳам берилди\n04 май 2013 16:11\nКеча олий лиганинг 7-тури доирасида Самарқанднинг "Динамо" клуби Тошкентда "Локомотив" меҳмони бўлиб 1:3 ҳисобида мағлуб бўлди.\nЎйиннинг 15-дақиқасида меҳмонлар вакили Тўлқин Мирзаев клубнинг ушбу мавсум олий лигадаги дастлабки голини уришга муваффақ бўлди. Ўтган 6та тур (540дақиқа) давомида "Динамо" рақиблари дарвозасига йўл топа олмаган эди.\nКлуб сўнгги марта олий лига доирасида ўтган мавсум сўнгги турида "Насаф" дарвозасига гол урганди. Ўшанда Рўзимбой Аҳмедов учрашувнинг 49-дақиқасида қаршиликлар дарвозасини ишғол қилганди. Ўша ўйиндаги сўнгги 41 дақиқани ва "Локомотив"га қарши кечган ўйиннинг дастлабки 15 дақиқасини 540 дақиқага қўшсак 596 дақиқа келиб чиқмоқда.\nБу ҳолат "Динамо" клуби тарихида илк бор содир бўлди. Яъни антирекорд 596 дақиқага тенг.


33262 Ўқиш режими + -\nБир бадавлат одам меҳрни пулга сотиб олиш мумкин, деган ўйда ҳаракат қилар экан. Турли ўлка-ю юртларни кезиб, мақсадига эришиш — меҳр-муҳаббатга сазовор бўлиш учун ҳисобсиз пул сарфлабди. Аммо барча ҳаракатлари бесамар кетибди. Истагига эриша олмабди, ҳар қанча уринса-да. Бойлиги ёрдамида бир муддат дўстлик ришталарини боғласа-да, вақт ўтиб, ҳиссиётлар ҳақиқий эмаслигини англарди.\nБир куни истагига эришолмагани учун шаҳар майдонида: “Нима қилсам ҳам, ҳақиқий муҳаббатга эриша олмадим! Қанчадан-қанча олтинлар сарфладим, ҳисобсиз пуллар сочдим, лекин барибир меҳрга муҳтож бўлдим. Одамлар бунчалик нонкўр бўлмаса?!” дея бақира бошлабди.\nЎша ердан ўтиб кетаётган бир дарвеш унинг дийдиёларини эшитиб қолибди ва қаршисига ўтиб, қўли билан ўзига имлабди. Сўнг кўчадаги дайди мушукнинг яқинига бориб, қўлидаги нон ушоқларини жониворга тутибди. Қорни тўйган мушук ўзига нон берган дарвешнинг ортидан айрилмабди. Дарвеш бу воқеани кузатиб турган бадавлат кишининг олдига борибди ва:\nСен меҳр-муҳаббатга эришишни истаганмидинг? – дея сўрабди.\nТасдиқ жавобини олгач:\n— Меҳр исташдан аввал беришни ўрганишинг керак, болам, – дебди дарвеш бадавлат кишининг кўзларига қараб.\nНималар деяпсан? – деб жиғибийрон бўлибди бадавлат киши. – Ҳалидан бери мол-дунё, тилло-ю пуллар сарфлаб меҳрга эришолмаганимни айтиб бақиряпман-ку!\nБироз аввал ожизгина мушук боласининг меҳрига бир парча нон билан эришганимга гувоҳ бўлдинг-ку! – дебди дарвеш. – Ҳа, меҳр-муҳаббатга эришиш учун нималардир беришинг керак. Аммо мол-дунё, пул эмас, самимий меҳр беришинг лозим. Меҳр-муҳаббатга эришиш учун аввало ўзинг одамларга меҳр-муҳаббатли бўласан...\n76 ёшлик велосаёҳатчи Ўлжабой Смагулов ғайриоддий йўналишни мўлжаллаб қўйди. У ўзининг икки ғилдираклик ҳаракатланиш воситасида Қарағандадан тўппатўғри Саудия давоми...\n08:05 / 21.12.2016 819\nВақтдан унумли фойдаланиш Ҳозирда кўпчилигимиз куннинг бебаракалигидан шикоят қиламиз. Ишларимиз ва юмушларимизни бажаришга улгура олмаймиз. Келинг, шу давоми...\n07:32 / 19.02.2017 2675\n02:01 / 08.11.2016 1198\n22:03 / 12 июль 331\n13:15 / 04 июль 825


26 Июль 10:51\nОбъект қурилиши ҚР Экология, геология ва табиий ресурслар вазири Мағзум Мирзағалиевнинг инвесторлар билан учрашувида муҳокама қилинди.\nШунингдек, парк ҳудудида глэмпинглар, кемпинглар, ўйин майдончалари, дам олиш жойлари ва тўхташ жойлари барпо этилади. Экотуризмни ривожлантириш концепциясига мувофиқ, миллий паркда хавфсиз туристик маршрутлар ва йўлларни ривожлантириш, туристик объектларни капитал қурилишларсиз жойлаштиришга алоҳида эътибор қаратилмоқда.\nМағзум Мирзағалиев, шунингдек, Айғайқумдан 1,5 км узоқликда жойлашган Ш.Уалиханов булоғига ташриф буюрди. Булоққа буюк қозоқ олими, этнограф ва тадқиқотчи Шоқан Уалиханов номи берилган.\nТашриф якунида ҚР Экология, геология ва табиий ресурслар вазирлиги вакиллари Иле-Алатау ДМТПдаги «Аюсай» ташриф марказига ташриф буюришди. Ушбу иншоот экотуризмни ривожлантириш лойиҳаси доирасида «Туранга Групп» МЧЖ томонидан қурилган. Энди бу ерда глэмпинглар ва кемпинглар сони кўпаймоқда. Вазир экологик фаоллар, кўнгиллилар билан ҳам учрашди ва соҳани ривожлантириш билан боғлиқ масалаларни муҳокама қилди.\nЭслатиб ўтамиз, 2020 йилда Иле-Алатау ДМТП ва компания умумий майдони 35 гектар бўлган парк майдонларидан узоқ муддатли фойдаланиш тўғрисида шартнома имзолашди, 4 йил ичида лойиҳага 12 миллиард тенге миқдорида сармоя киритиш режалаштирилган. 7 та ташриф маркази, 155 км пиёдалар йўлаги, 2 та кемпинг, этно-овул, карвонсарой ва 10 та глэмпинг қурилади.


ЁШЛАPИМИЗ ВАТАНПАPВАP БЎЛИБ УЛҒАЙИШМОҚДА - AmuNews.uz - энг сўнгги янгиликлар\nЁШЛАPИМИЗ ВАТАНПАPВАP БЎЛИБ УЛҒАЙИШМОҚДА\nМамлакатимиздаги тинчлик-осойишталик халқимизнинг энг катта бойлигидир. Уни асраб-авайлашга, мамлакатимиз чегаралари дахлсизлигини, хавфсизлигини таъминлашга ҳиссамни қўшаётганимдан фахрланаман. 25 йилдирки, Бобур номли овул фуқаролар йиғинида ҳарбий ҳисоб бўлими ходими сифатида фаолият юритиб, овул ёшларини ватанпарвар, юртимиз осойишталиги йўлида хизмат қилишга қодир ўғлонлар қилиб вояга етказишга қўлдан келганча ҳисса қўшиб келмоқдаман.\nШу мақсадда ҳар йили ҳудудимиздаги мактабларда муддатли ҳарбий хизматдан бўшаган аскарлар билан, фарзандлари армия сафида хизмат қилаётган ота-оналар билан учрашувлар ўтказамиз. Ҳарбий хизмат ёшларда мустаҳкам ирода, инсоний фазилатларни шакллантирадиган, жисмоний чиниқтирадиган ўзига хос мактаб эканлигини тушунтирамиз. Натижада ёшларимизда ҳарбий хизматга қизиқиш тобора ортмоқда.\nАйни кунда овулимизда армия сафига чақирилиш ёшидаги йигитлар 450 нафардан зиёд. 34 нафар йигитлар муқобил хизматни адо этиш учун шай туришибди. Икки нафар йигит – Дониёр Ортиқов, Хуршид Жалоловлар муддатли ҳарбий хизматларини ниҳоясига етказиш арафасида.\nОвулимиз ёшларининг ҳарбий хизмат бурчини ўташ учун кўнгилли бўлиб, туман Мудофаа бўлимига келаётганлигининг ҳам ўзига яраша сабаблари бор. Йигитларнинг баркамолликка эришувида ҳарбий хизматнинг ижобий таъсирини улар ўз ҳаётларида кўриб, шундай хулосага келишаётир. Чунки ўтган йилларда ҳарбий бурчини намунали адо этиб, имтиёзга эга бўлиб қайтган собиқ аскар Сарвар Йўлдошев Қорақалпоқ Давлат Университетига, Pавшанбек Ўрозбоев Фармацевтика институтига, Азамат Ортиқов Ички ишлар вазирлиги академиясига ўқишга кириб, аъло баҳоларга ўқимоқдалар. Ўтган йилнинг ўзида ўн нафардан зиёд йигитлар муқобил ҳарбий хизматни адо этишиб, туман Мудофаа ишлари бўлими тавсияномаси билан турли корхона-ташкилотларга ишга жойлашишди. Муддатли ҳарбий хизматини адо этиб келган Баҳриддин Ўрозимбетов, Зокир Ортиқов, Ойбек Олломбергеновлар эса ўз келажакларини ҳарбий соҳа билан боғлаб, шартнома асосида ҳарбий хизматни давом эттирмоқдалар.\nТошкентдаги Олий ҳарбий қўмондонлик билим юртининг охирги босқичида таҳсил олаётган Оймурод Бозорбоевнинг ҳар таътилга келиши овулимиз ёшлари учун чинакам байрамга айланади. Ёшларимизда Ватан ҳимояси учун дахлдорлик ҳиссини тарбиялашда унинг таъсиридан фойдаланиш учун учрашувларини ўтказаяпмиз.\nВатан ҳимояси – муқаддас бурч. Ёшларимиз бу бурчни ҳис қилиб улғайишларига эришиш эса бизнинг энг улуғ мақсадимиздир.\nБобур номли ОФЙ ҳарбий ҳисоб бўлими ходими.


Amazon буюртмаларни мижозлар автомобилларига етказишни бошлади (видео) | Futura – ҳаммаси ахборот технологиялари, маркетинг ва стартаплар ҳақида Amazon буюртмаларни мижозлар автомобилларига етказишни бошлади (видео) – Futura – ҳаммаси ахборот технологиялари, маркетинг ва стартаплар ҳақида\nAmazon интернет-ритейлери буюртмаларни мижозларнинг автомобилларига улар бўлмаганда ҳам етказиб беришни бошлади. Ушбу хизматдан ҳозирча АҚШнинг 37 шаҳрида муайян маркадаги автомобиллар эгалари фойдалана оладилар, деб ёзмоқда Кун сайти.\nAmazon Key In-Car деб номланган ушбу хизмат General Motors ва Volvo’нинг 2015 йилда ишлаб чиқарилган ёки ундан янгироқ машиналари билан ишлайди. Бу машиналарда уларга масофадан кириш функцияси мавжуд бўлиб, курьер бу функциядан машиналарни очиш ва ёпиш учун фойдаланади.\nAmazon Key курьерларга мижозлар машиналарини смартфон билан очишга ва уларда жўнатмаларни қолдиришга ижозат беради. Ушбу хизмат Amazon Prime хизмати обуначилари учун бепулдир.\nЖўнатманинг оғирлиги 50 фунтдан (22 кг) оғир, ўлчами 26 х 21 х 36 дюймдан (66 х 53 х 40 см) катта, қиймати эса 1,3 минг доллардан юқори бўлмаслиги керак.\nФойдаланувчи буюртма вақтида манзилни кўрсатиши ва жўнатма етказиладиган кун ўз автомобилини кўрсатилган манзилдан 2 квартал узоқроқда қолдирмаслиги лозим. Курьер машинани оча олиши учун у жамоат жойида, мисол учун, уй ёки ишхона олдидаги автотураргоҳда қолдирилиши лозим.\nКурьер келишидан 20 дақиқа олдин фойдаланувчи бу ҳақда огоҳлантириш олади. TechCrunch журналистининг айтишича, курьерлар керакли машинани топиш учун ундаги сигнализацияни ёқишлари мумкин. Дастур, шунингдек автомобиль очилиб, кейин ёпилганини текширишга имкон беради.\nКомпаниянинг буюртмаларни етказиш бўйича вице-президенти Питер Ларсеннинг айтишича, компания мижозлар бўлмаганда ҳам буюртмаларни уларнинг уйларига етказиб бериш хизмати ҳақида ижобий фикрлар олган ва “ўз ғоясини уйлардан ташқарига олиб чиқмоқчи бўлган”.\n2017 йил кузида компания фойдаланувчилар уйларида бўлмаганда ҳам жўнатмаларни уларнинг уйларига етказиб беришни бошлаган. Amazon Key хизмати керакли пайтда уйнинг эшикларини очувчи “ақлли” қулф ва уйда юз бераётган ҳодисаларни кузатувчи камера эвазига ишлайди.


11:31 06 Октябрь 2018 Эътироф 466\n1 октябрь - “Ўқитувчи ва мураббийлар куни” умумхалқ байрами вилоятимизда ҳам кенг нишонланди. Сана муносабати билан Наманган шаҳридаги “Шодиёна” тантаналар мажмуасида ташкил этилган байрам тадбирига таълим-тарбия тизимидаги ислоҳотларни амалга оширишда фаоллик кўрсатаётган устоз-мураббийлар ва ёш педагоглар таклиф этилди.\nВилоят ҳокими Хайрулло Бозаров тантана иштирокчиларини, наманганлик барча ўқитувчи ва мураббийларни қутлуғ айём билан самимий табриклаб, эзгу тилаклар билдирди.\nБугунги кунда касб-ҳунар таълими тизими такомиллаштирилиб, босқичма-босқич касб-ҳунар ўргатишга ихтисослаштирилган ўқув ишлаб чиқариш мажмуалари барпо этилмоқда.\nТизимда беш мингдан ортиқ устоз ва мураббийлар ўзларининг педагогик фаолиятларини олиб боришмоқда. Эътиборлиси, Наманган хизмат кўрсатиш касб-ҳунар коллежининг Наргиза Бектемирова раҳбарлигидаги ахборот-ресурс маркази жамоаси “Йилнинг энг яхши ахборот-ресурс маркази” кўрик-танловининг Республика босқичи ғолиблигини қўлга киритган бўлса, Чортоқ тиббиёт коллежи директори Гулнора Камолова эса тиббиёт фанлари доктори илмий даражасини олди.\nҚутлуғ айём арафасида давлат ва тармоқ мукофотлари билан тақдирланган устоз-мураббийлар муносиб рағбатлантирилди. Бир гуруҳ соҳа ходимларига вилоят ҳокимининг “Фахрий ёрлиқ” ва байрам совғалари тантанали равишда топширилди. Уларнинг ёш авлод камолоти йўлидаги самарали ва ибратли фаолиятлари эътироф этилди. Зеро, наманганлик устозлар орасида ибратли иш ташкил этаётганлар оз эмас.\nБунга кўплаб ўқитувчи ва мураббийларимизнинг илм, фан ва бошқа соҳаларда эришаётган улкан ютуқлари республика миқёсида эътироф этилаётгани ҳам яққол мисол бўла олади.\nТадбирда вилоят ҳокимининг алоҳида эътирофига сазовор бўлган фахрийлардан бири Ҳуринисо ая Мирзараҳимовадир. Аяни исковотликлар ўзгача ҳурмат билан тилга оладилар. Боиси бутун умрини таълимга бағишлаган онахон қишлоқ болаларининг билимли, тарбияли чин инсон бўлишида катта ҳисса қўшган табаррук зотлардан.\n1 октябрь - “Ўқитувчи ва мураббийлар куни” муносабати билан Ўзбекистон фахрийларининг ижтимоий фаолиятини қўллаб-қувватлаш “Нуроний” жамғармаси васийлик кенгашининг қарорига асосан Ҳуринисо аяга “Меҳнат фахрийси” 2-даражали кўкрак нишони топширилди.\nТадбирда сўзга чиққан Ҳ. Мирзараҳимова мустақил мамлакатимизда фаолият олиб бораётган ўқитувчи-мураббийлар, барча ҳамкасбларини қутлуғ айём билан табриклар экан, уларнинг заҳматли ва шарафли фаолиятларида омад ёр бўлишини тилаш билан бирга ўқитувчилик мақомининг нақадар улуғ эканлигини ҳис этиб, мустақил Ватанимиз равнақи йўлида фидокорона меҳнат қилишларини исташини айтиб ўтди.


Qalampir.uz - Умид Аҳмаджонов: “Аслида мана шу футболчиларга меҳр улашишимиз керак”\n16:01, 16.05.2018 Спорт\nЎФА биринчи вице-президенти меҳрибонлик уйлари тарбияланувчиларини табриклади.\n“Ўзбекистонлик спортчиларнинг халқаро майдонлардаги мардонавор иштироки ҳар биримизга олам-олам қувонч олиб келади. Гарчи улардан узоқда бўлсак-да, мамлакат байроғи остида саф тортиб турган спортчиларимизни қалбан қўллаб-қувватлаймиз. Бугун ҳам худди шундай бўлди ва бугунги кун кўпчилигимиз учун унутилмас онларни тортиқ қилди. Яқиндагина заиф эшитувчи ёшларимиз жаҳон чемпионлигини қўлга киритган бўлса, эндиликда меҳрибонлик уйи тарбияланувчиларидан ташкил топган жамоа ўз қаршисидан чиққан барча жамоаларни таслим қилиб, жаҳон чемпионлигини тантана қилди.\nКўзи ёниб турган ёш футболчиларимиз кўрсатган бу жасорат таҳсинга лойиқдир. Улар анча ёш бўлишларига қарамай, барчамизга мундиалларда қандай ўйнаш кераклигини кўрсата олишди. Уларга қараб туриб ишониш мумкинки, Ўзбекистон келажаги ишончли қўлларда. Аслида барчамиз мана шу футболчиларга меҳр улашишимиз керак. Улар эса бор куч ва ғайратларини сафарбар этиб, бутун мамлакат номидан Жаҳон Чемпионатида муносиб иштирок этишди ҳамда миллионлаб ўзбекистонликлар ғурурланиши мумкин бўлган улкан ютуқни қўлга киритишди. Энди улар қаҳрамондирлар. Энди уларни ҳаммага ўрнак қилиб кўрсатамиз. Ёш футболчиларимизни бутун дунёда ҳурмат билан тилга олишади.\nМана шу йигитларга мураббийлик қилган, уларга ғамхўрлик қилаётган, тарбия қилиб, меҳр кўрсатаётган барча инсонлар олдида таъзимдамиз. Ишонамизки, фарзандларимизнинг порлоқ келажаги ҳали олдинда. Вақти келиб улар бахтли ва саодатли ҳаёт кечириб, ўзларига жуда-жуда керак бўлган ота-оналик меҳрини ўз фарзандларига тортиқ қила олишади. Қаҳрамонлигингиз, матонатингиз ва иродангиз олдида бош эгамиз. Сизга Президентимиз, жамоамиз ҳамда мухлислар номидан ўз миннатдорчилигимизни билдирамиз, раҳмат, йигитлар!”\nОФК Президенти нима учун Тошкентга келди?\n12:31, 25.09.2018 1 716\n17:51, 21.09.2018 4 021\n11:00, 10.09.2018 34 730\nСоврин жамғармаси 100 000 АҚШ доллари бўлган турнирнинг очилиш маросимига кимлар келди?\n19:52, 06.09.2018 7 106\n20:37, 05.09.2018 8 093


ИНСОННИНГ ЭМОЦИОНАЛ САЛОХИЯТИНИ ПАСТЛИГИ БЕЛГИЛАРИ\nАгар Сизнинг шахсий хаётда омадингиз чопмаётган бўлса, хамкасб ва дўстларингиз билан муносабатларингиз яхши бўлмаса, балки Сизнинг эмоционал салохиятингиз (EQ) пастдир. Куйидаги саволлар бўйича текшириб кўринг, балки ундай эмасдир.\n1. Мен ўз имкониятларимни бахолашда тўғри ёндашаманми?\nБалки сизга хам ўзларида юмор хиссини баланд хисобловчи зерикарли инсонлар рўпара бўлгандир. Балки ўзини энг кучли ёзувчи ёки журналист хисобловчи графоманлар тўғри келгандир. Балки олган фотосуратларини бошқа хеч ким тушунмайдиган, аслида юқори санъат асари хисобланувчи фотографлар сухбатини олгандирсиз. Нима бўлганда хам бу инсонлар юқори эхтимол билан эмоционал салохияти (EQ) паст инсонлар хисобланади. Агар инсоннинг эмоционал интеллекти яхши ривожланган бўлса у инсон ўзининг кучли ва ожиз томонларини билади, кучли томонларини ривожлантиради, камчиликлари билан курашади, нафақат ўзи балки атрофидагиларни хам хаётига халақит бераётган унсурларини йўқотишга харакат қилади. Эмоционал салохияти паст инсонни аниқлаш учун унга сен бошқа инсонларнинг хис туйғуларини тушунмайсан деб кўрсангиз, жавоб тариқасида у ўзининг бошқаларни идрок қилиш буйича энг кучли эканини эшитасиз.\nЕQ пастлиги белгиси: Улар ўзгаларни хеч вақт тушунмайди, қадрламайди, нотўғри танқид қилишаётгани, нотўғри бахолашаётгани, қилган мехнатларингизни эътиборга олишмаётганини сезади.\n2. Мен кўп танқид қиламанми?\nEQ си паст инсонлар бошқа одамларни кўп танқид қилишади. Тушуниш ва кечириш улар учун ёт хисобланади. Улардан вазиятга қараб иш тутиш, сал пастроқ «учиш» таклиф этилса жахли чиқади, мухокама қилишни ва маслахат беришни яхши кўришади. Эмоционал салохияти паст инсонлар бошқаларни хаддан зиёд таъсирчан деб хисоблайди. Хазилни орттириб юборишади, ноўрин пайтларда камчиликларингиз устидан кулади. Улар бу харакатларини инсонларга оғир ботишини, қалбини яраланишини сезмайди. Бунинг сабаби маълум: улар бошқалар сезган нарсаларни хис қилмайди.\nЕQ пастлиги белгиси: бу инсонлар хазил мутойибага оғриқли реакция билдиради, тентакликка катта эътибор қаратади.\n3. Бошқаларнинг нуқтаи назарини қабул қиламанми?\nЭмоционал салохияти паст инсонларнинг яна бир белгиси уларнинг тортишувларга берилувчанлиги ва ўзгарувчан эмаслигидир. Улар ўзининг хақлигига шунчалик ишонишадики уларни қайта ишонтириш мушкул. Улар аргументларни қабул қилишдан бош тортишади, энг олий таклифларни бир пулга чиқаради.\nЕQ пастлиги белгиси: Улар йўқ жойдан тортишувлар чиқаради, хамкасбидан кўплаб исботлар келтиришни талаб этади. Сўз жангига кўплаб инсонларни (дўстлари, якинлари, хамкасблари) жалб қилади. Тортишув кўпинча холдан тойдирувчи «мағлубият» билан якунланади.\n4. Мен ўз хатоимни бошқаларга тўнкай оламанми?\nЎз хиссиётларини бошқара олмаслик кўпинча бундай инсонларда эмоционал портлашларга олиб келади. Уларга нисбатан эмоционал салохияти юқорироқ инсонлар ўз хис-туғуларини жиловлай олади, назорат қилади, тортишувлардан қочади. EQ си паст инсонларнинг холатини ноадекват деб бахолайди.\nЕQ пастлиги белгиси: улар ўзининг ноадекват хулқида ўзини эмас бошқаларни айблайди. Бу инстиктив тарзда кетиб, улар буни идрок этишмайди. Шунинг учун улар ўзларини вазият қурбони хисоблайди ва хафа бўлишади.\n5. Мен ўзимнинг хақиқий эмоцияларимни яшира оламанми?\nEQ си паст инсонларни яна бир хусусияти кучли хис-туйғуларга олиб келадиган вазиятларни тўғри бахолай олмаслик хисобланади. Улар бундан қочишга харакат килишади ва ўзининг хақикий эмоцияларини яширишади.\nЕQ пастлиги белгиси: улар дўстона ва севги муносабатларини қийин бошдан кечиришади. Уларнинг компромисга келиши ва ён босиши қийин. Уларда хамдардлик хисси бўлмайди.\n6. Мен ўзимни бошқаларнинг ўрнига қўйиб кўра оламанми?\nЭмоционал салохияти паст инсонлар на ўзининг на бировнинг хиссиётлари билан келишади.\nЕQ пастлиги белгиси: улар хеч қачон ўзларини бировнинг ўрнига қўйиб кўрмайди, бировнинг «танаси ичига кира олмайди», маънавий жихатидан «камбағал» хисобланишади.\nСентябр 14, 2017 1039 1 Рукн ПСИХОЛОГИЯ


Соғлиқни сақлаш вазирлигида янги тайинловлар давом этмоқда\nСоғлиқни сақлаш вазирлигида янги тайинловлар давом...\n09.08.2018 15:58 0 2108\nЗулфия Абдураҳмонова 2-сон Республика клиник шифохонаси бош врачи лавозимига тайинланди. Бу ҳақда Соғлиқни сақлаш вазирлиги Ахборот хизмати хабар берди.\nУнга, аввало, даволаш ишларида тиббиётнинг замонавий ва самарали технологияларини кенг жорий этиш, жумладан, кардиология, неврология, терапия каби қатор йўналишларни такомиллаштириш стратегиясини ишлаб чиқиш, тиббий радиология йўналишида илмий ишларни ривожлантириш, давр талабига мос малакали кадрларни тайёрлаш, хорижнинг нуфузли тиббиёт муассасалари билан ҳамкорликни янада мустаҳкамлаган ҳолда, соҳа вакилларининг халқаро клиникаларда малака оширишларини, чет эл мутахассисларининг клиникада маҳорат дарсларини ташкил этиш каби вазифалар юклатилди. Шунингдек, унга халққа янада яқинлашиш, қоғозда қуруқ ҳисоботлар билан эмас, балки амалий натижалар билан одамлар ишончини қозониш, улар дардига малҳам бўлиш каби устувор йўналишлар ҳам белгилаб берилди.\nЗ.Абдураҳмонова бунга қадар мазкур клиник шифохонанинг даволаш ишлари бўйича бош врач ўринбосари, шу билан бирга, бош врач вазифасини бажарувчи вазифасида фаолият юритиб келаётган эди.\nЭслатиб ўтамиз, аввалроқ Эпидемиология, микробиология ва юқумли касалликлар илмий текшириш институти директори лавозимига Нурмат Сатиниязович Атабеков; Санитария, гигиена ва касб касалликлари илмий-тадқиқот институти директори лавозимига Динара Маккамбаевна Хаширбаева тайинланган эди.\nСоғлиқни сақлаш вазирлиги Зулфия Абдураҳмонова\nҲодиса 20/02, 14:59\nГрузия вазири эронлик аёлга биринчи тиббий ёрдам кўрсатди


Трампнинг жамоаси унинг яна президент бўлишига ишонмаяпти\nКасалланганлар сони 42 565 852\nСоғайганлар сони 31 467 435\nAҚШ президенти Дональд Трампнинг сайловолди ташвиқоти ерга омонат қўнаётган самолёт билан таққосланди.\nУшбу нуқтаи назарни унинг штаби раҳбари Билл Степен билдирган, у Трампнинг 3 ноябрдаги сайловларда ғалаба қозонишига ишонишини йўқотган ва ўзининг асосий вазифасини "самолётни хавфсиз равишда қўндириш" деб атаган.\nБош штабдаги манбалар Трамп штабидаги пессимистик кайфият ҳақида гапириб беришди ва оммавий сўровларнинг салбий натижаларига эътибор бермасликка чақиришди. Таъкидланишича, Трампда кейинги ҳаракатлар учун аниқ стратегия мавжуд эмас.\nШу билан бирга, Степеннинг ўзи оммавий ахборот воситаларида маълумотни қатъиян рад этди ва Трамп демократ Жо Байденни мағлуб этишини таъкидлади.\nКиритилди: 13:23 17.10.2020. Ўқилди: 981 марта. Фикрлар сони: 0 та.\nШафоатхон Раҳматуллаеванинг саломатлиги – доимий назор...


Ироқдаги йирик йўл-транспорт ҳодисасида 17 киши ҳалок бўлди\n21:13 / 09.07.2016\nИроқнинг ғарбидаги Восит вилоятида жойлашган Ал-Қут шаҳридан шимолда юз берган йўл-транспорт ҳодисасида 17 киши, жумладан аёллар ва болалар ҳалок бўлди, деб хабар бермоқда полициядаги манбага иқтибос келтирган ҳолда "Ас-Сумария" телеканали.\n"Ал-Қутга кетаётган KIA маркасидаги автобус техник носозлик туфайли йўлдан чиқиб кетиб, Ал-Қутдан Бағдод вилоятига кетаётган такси билан тўқнашиб кетган", деб маълум қилди манба.\nМанбанинг маълумотларига кўра, воқеа оқибатида таксидаги 5 киши ва автобусдаги 12 киши, жумладан 5 аёл ва 3 бола, жами 17 киши ҳалок бўлган.\nВоқеа жойига полиция етиб келган, ҳалок бўлганлар жасадлари ўликхонага етказилган.\nИроқда йўл ҳаракати қоидаларига амал қилмаслик ва йўлларнинг ёмонлиги туфайли ЙТҲларда ҳар йили минглаб одам ҳалок бўлади. Расмий маълумотларга кўра, 2015 йилда Ироқ йўлларида 2,5 мингдан кўпроқ одам ҳалок бўлган, 9,5 мингга яқини жароҳат олган.


Словакияда расмий сафар билан бўлиб турган АҚШ Президенти Жорж Буш словак халқини дунёдаги озодлик учун курашда дўст, иттифоқчи ва биродар деган сўзлар билан олқишлади.\n05 март 2021, Тошкент вақти: 09:28\nБратиславадаги майдонлардан бирида йиғилган одамлар олдида қилган чиқишида Буш Словакиянинг Ироқ ва Афғонистонда кўрсатаётган ёрдамини юқори баҳолади ҳамда Словакия каби иттифоқчи давлатлар ҳарбий кучларини ўқитиш дастури ҳақида тўхталди.\n“Словакия Афғонистон ва Ироқда озодлик ўрнатиш ишида катта жасорат кўрсатди. Сиз ўзингизни ишончли иттифоқчи этиб намойиш этдингиз. Шунинг учун мен яқинда Америка билан террорга қарши курашда ёнма-ён турган Словакия каби давлатлар учун Бирдамлик Ташаббусини эълон қилдим. Биргаликда озодлик учун ҳаракат қила олишимиз учун биз ҳарбий кучларингизни мустаҳкамлашга ёрдам берамиз. Словаклар Америка Қўшма Штатларига сафар қила олишларини енгиллаштириш мақсадида ҳукуматингиз билан иш олиб боряпмиз”, - деди АҚШ раҳбари.\nМайдонда йиғилганлар бу сўзларни олқишлар билан кутиб олди.\nБуш бугун Словакия Президенти Иван Гаспарович билан учрашди.\nСловакияликлар олдида қилган чиқишида АҚШ Президенти Жорж Буш шунингдек, Молдовани 6 март куни бўлажак сайловларда демократияга содиқ эканини кўрсатишга чақирди.\n“10 кундан кейин молдоваликлар овоз берганида Молдова ўзининг демократик принципларини кўрсатишга имкони бўлади”.\nАҚШ раҳбари кунлар келиб, Беларус ҳам демократик мамлакатлар қаторидан жой олишини қўшимча қилди.


Адабиёт мухлислари учун янги “Ижод олами” журналини кутиб олинг! - www.ziyouz.uz\nБош саҳифа ЯнгиликларАдабиёт мухлислари учун янги “Ижод олами” журналини кутиб олинг!\nАдабиёт мухлислари учун янги “Ижод олами” журналини кутиб олинг!\nЧоп этилган 31.05.2017 МуаллифZiyouz.uz\n2017 йилдан адабиёт мухлислари учун “Ижод олами” журнали чоп этила бошлади. Адабий-бадиий, илмий, ижтимоий-иқтисодий йўналишда фаолиятни режалаштирган ушбу журнал муассиси “Ижод олами” масъулияти чекланган жамиятидир. Журналнинг 2-сонида қизиқарли асарлар билан танишасиз.\n“Суҳбат” рукнида Сайёра Рашидованинг “Отам ҳақида хотира ёзишга журъатим етмайди” суҳбатини ўқийсиз. “Сўнмас сатрлар” рукнида эса Абдулла Ориповнинг ҳали эълон қилинмаган шеърларидан баҳра оласиз. “Наср” рукнида Неъмат Арслоннинг “Mаҳбуснинг иккинчи ҳаёти”, Гулчеҳра Асрaнованинг “Ой қиз”, Фозил Фарҳоднинг “Кўклам куйи” ҳикояларини, “Назм” рукнида Муҳаммад Юсуф ва Дадахон Муҳаммадиев шеърларини ўқийсиз.\n“Хотира” рукнида Абдусаид Кўчимовнинг Абдулла Орипов ҳақидаги “Сўнгги суҳбат” эссеси, Озод Шарафиддиновнинг “Кўкламойим” туғилди» сарлавҳали мақолалари билан танишасиз. “Адабий гурунг” рукнида таниқли шоир Одил Ҳотам суҳбатидан баҳра оласиз.\n“Публицистика” рукнида эса Нурилла Чорининг “Дуога очилган қўллар” мақоласи, “Тадқиқот” рукнидан Абдуғани Сулаймоннинг “Кўнгил ҳақиқати билан юзма-юз”, Отабек Сафаровнинг “Қаҳрамондан баланд ижодкор” мақолалари ўрин олган.\n“Шингил” рукнида Адҳамбек Алимбековнинг “Япроқ ҳикоялар”, “Ўрнак” рукнидa “Ижодкорларнинг метин иродаси”, “Жаҳон адабиёти хазинасидан” рукнида Ги де Мопассаннинг “Мурданинг қўли” ва Умар Сайфиддиннинг «Форса» ҳикоялари, “Шингил ҳангома” рукнида Бахтиёр Олломуроднинг “Кунлардан бир кун” ҳангомаларини ўқиб баҳра оласиз.\n← Аввалги Аввалги Бўривой Аҳмедов. Ўзбек улуси\nКейинги → Кейинги: Назар Эшонқул. Хуан Карлос Онетти


«Ракета-одам» янги рекордни ўрнатди (ВИДЕО) - www.Voydod.net\n«Ракета-одам» янги рекордни ўрнатди (ВИДЕО)\nШвейцариялик машҳур учувчи-ихтирочи ва экстремал Ив Росси Фудзи тоғи атрофида рекордпарвозни амалга оширди. У бу парвозни Фудзи тоғи ЮНЕСКОнинг жаҳон мероси объекти сифатида тан олинишишарафига бағишлади.\nКўпроқ “Jetman” номи билан машҳур “ракета-одам” ушбу парвознииккита қанот ва тўртта реактив двигател билан жиҳозланган махсус костюмда соатига 306 км тезликда ва учярим километр баландликда амалга оширди. У Фудзини тўққиз марта айланиб чиқди ва, шу тарзда, 15 км данортиқ масофани босиб ўтди. Парвоздан сўнг ташкил этилган матбуот анжуманида 54 ёшли швейцариялик экстремалпарвоздан олган таассуротларини гапириб берди.\nАйтиш жоизки, Ив Россининг ушбууникал учиш аппарати ердан кўтарилишни кўзда тутмайди, у керакли баландликка вертолётда ёки ҳаво шаридакўтарилади. “Қанотли костюм” оғирликни у ёки бу ёққа ташлаш ҳисобидан бошқарилади, бироқ дельтапланданфарқли ўлароқ қанотлар учувчининг елкасига маҳкам ўрнатилган. “Jetman” ерга парашют ёрдамида қўнади.\nШу ўринда, швейцариялик машҳур экстремал ҳисобида кўплаб парвозлар борлигини қайд этишлозим. У ўз костюмида Ла-Манш бўғози, Катта Каньон ва Альп тооғларидан учиб ўтган.


Ҳуқуқий нормалар муҳокамаси\nЎзбекистон Республикаси Ички ишлар вазирлиги Навоий академик лицейида "Коррупцияга қарши курашнинг халқаро ҳуқуқий асослари" мавзусида тадбир ташкил қилинди. Унда курсантлар, шунингдек, мазкур таълим маскани ўқувчи ва ўқитувчилари иштирок этди.\nЙиғилишда ИИВ Академияси катта ўқитувчиси Д. Пайзиев, вилоят ИИБ бошлиғининг биринчи ўринбосари М. Қодиров, Навоий шаҳар ички ишлар бўлими бошлиғи Ф. Сидиқов, лицей директори К. Салимов сўзга чиқиб, мавзуга оид фикрларини баён этди.\nЖумладан, бутун дунёда коррупция иллатига қарши кураш олиб борилаётганлиги, Бирлашган Миллатлар Ташкилоти томонидан айнан шу соҳага доир 12 та конвенция ишлаб чиқилганлиги, ўз хизмат вазифаси ҳамда мансабини суиистеъмол қилиш, порахўрлик ва тамагирлик ҳолатлари жиноят эканлиги ва бундай фаолият учун қонунчиликда жавобгарлик назарда тутилганлиги қайд этиб ўтилди.\nМаърузачилар таъкидлаганидек, Академия курсантлари ҳамда лицей ўқувчилари бугунги кунда юртимизда ички ишлар органлари тизимида амалга оширилаётган ислоҳотлар, яратилаётган кенг имкониятлардан унумли фойдаланишлари зарур. Уларнинг келажакда давлатимиз ривожи ва тинчлигига муносиб ҳисса қўшадиган етук малакали кадр бўлиб етишиши учун мамлакатимизда барча шароитлар мавжуд. Жамоатчиликка таяниб, биргаликда кураш олиб борилса, тинчлик ва тараққиётимиз душмани бўлган коррупциянинг пайи қирқилади.\nУчрашув савол-жавоблар, қизиқарли фактлар асосида сермазмун ўтди.


Суареc “Барcелона”га қарши ўйин олдидан Куман хақида гапириди - EFFECT.UZ\nСуареc “Барcелона”га қарши ўйин олдидан Куман хақида гапириди\n. 19:12 | 30.09.2021\n“Куман менга 15 ёшли бола сингари муамола қилди. Бартомеу эса кийиниш хонасида зарарли инсон эканлигимни айтди.\nЛапорта ва Куман ўртасидаги зиддият футболчиларга таъсир қилади. “Барcелона”да кўплаб иқтидорлар бор, улар бу вазиятдан чиқиб кета олади.\nУмид қиламанки, шанба куни жамоага ёрдам бериш учун гол ураман, аммо “Барcелона”га бўлган улкан ҳурматим туфайли уни нишонламайман.\nМессининг кетиши ҳақидаги хабарлар чиқишидан олдин, у ўзини бахтиёр ҳис қилаётган клуб -“Барcелона”да фаолиятини якунламоқчи эканлигини айтган эди” – деди Суарес\nTeglar:Барceлона, Куман, Суарес


АҚШ разведкаси Россия ва Хитойни асосий таҳдидлар рўйхатига киритди\n08:15 28 Феврал 2020\n13:20 11.02.2020 Ҳавола олиш\nАҚШ контразведка ва хавфсизлик миллий маркази 2020-2022 йиллар учун мўлжалланган стратегияни эълон қилди. Унда Россия ва Хитой асосий таҳдидлар рўйхатига киритилди.\nТОШКЕНТ, 11 фев – Sputnik. Россия ва Хитой АҚШ разведкасининг асосий таҳдидлар рўйхатига киритилди. АҚШ контразведка ва хавфсизлик миллий маркази 2020-2022 йиллар учун мўлжалланган стратегияни эълон қилди.\nРоссия АҚШ санкцияларидан унумли фойдаланди - Die Welt\nИдора мамлакатни нишонга олган ўйинчилар сони ошмоқда деб ҳисобламоқда.\n“Россия ва Хитой бутун дунё бўйлаб ҳаракат қилишади, АҚШга қарши миллий кучнинг барча воситаларидан фойдаланадилар ҳамда замонавий катта разведка имкониятларига эга”, - дейилган ҳужжатда.\nТаҳдидлар сифатида Куба, Эрон, Шимолий Корея, “Ҳезболлаҳ”, “Ислом давлати” террорчилик уюшмаси* ва “Ал-Қоида”, шунингдек трансмиллий жиноий ташкилотлар қайд этилган.\nҲужжат муаллифлари маълумларига кўра, юқорида тилга олинган ўйинчилар мураккаб воситалар, шу жумладан, биометрик қурилмалар, автомном тизимлар, ва юқори аниқликдаги воситалар, замонавий шифрлаш ва кузатув механизм ва таҳлил базаларга эга.\nХорижий разведкаларнинг мақсади АҚШнинг кўплаб вазирлик ва идоралар, лаборатория, молия сектори, саноат корхоналарига қаратилган.\nСтратегияда айтилишича, чет эл разведкасининг баъзи ҳаракатлари муҳим инфратузилма ва ҳарбий объектлар ишдан чиқаришга қаратилган.\nАввалроқ АҚШ Оқ уйи 2021 молиявий йил учун бюджетни эълон қилганди, унда ҳам Россия ва Хитой асосий таҳдид сифатида белгиланган.


Xaj ziyoratiga otlangan musulmonlarga GPS navigatsiya ilovasi-Hajjmate topshirildi - 17 Сентября 2009 - Daxshat.Uz\nГлавная » 2009 » Sentyabr » 17 » Xaj ziyoratiga otlangan musulmonlarga GPS navigatsiya ilovasi-Hajjmate topshirildi\nXaj ziyoratiga otlangan musulmonlarga GPS navigatsiya ilovasi-Hajjmate topshirildi\nНавигация дастурий таъминотини ишлаб чиққан компания - Horizon Navigation смартфонлар учун Windows Mobile платформасида ишловчи Hajjmate иловасини ишлаб чиқди. Бу илова ҳаж мавсумида мусулмон зиёратчиларга Маккага етиб олишларида ёрдам беришга мўлжалланган.\nHajjmate автомобилда ва пиёда юрганда ишлатиладиган стандарт GPS иловаси – NavMateнинг барча имкониятларидан ташқари, Маккаи Мукаррама ва Мадинаи Мунаввара зиёратчилари учун мўлжалланган бир қанча махсус ноёб функцияларга эга. NAVTEQ стандарт харитасига Саудия Арабистони учун махсус POI қўшилди. Улар орасида Арафот, Мино ва Муздалифа каби муборак нуқталар киритилди. Шунингдек, зиёратчилар бу харитага ўзлари жойлашган меҳмонхоналарни ҳам тезда қўшиб қўйишлари мумкин, бу уларга ибодатдан сўнг уйга қайтишларида қулайлик туғдиради. Илова инглиз, араб ва яна 20дан ортиқ бошқа тилларда ишлайди.\nИлованинг чакана нархи 79,99 доллар бўлиб, у 4GB microSD га киритилган. Уни Horizon компаниясининг барча электрон дўконларида харид қилиш мумкин. Шунингдек, бу янгиликни Туркия, Миср, Покистон ва БААда сотувга чиқариш юзасидан музокаралар ўтказилмоқда.\nБу йил ҳаж мавсуми ноябр ойининг охирларига тўғри келади. Ҳаж мавсумига ҳар йили икки миллионга яқин зиёратчи тўпланиб, уларнинг бир ярим миллиондан ортиғи хориждан ташриф буюради.\nDushanba, 22.10.2018, 11:28


Паркент тумани ҳокимининг хизмат машинаси юзасидан Бош прокуратурага сўровнома юборилди - UzNews.uz\nПаркент тумани ҳокимининг хизмат машинаси юзасидан Бош прокуратурага сўровнома юборилди\nҲолат юзасидан ОАВ ва кенг жамоатчиликка батафсил маълумот берилади.\nКоррупцияга қарши курашиш агентлиги ОАВ ва ижтимоий тармоқларда Тошкент вилояти Паркент тумани ҳокимлиги томонидан «Mega Karer» МЧЖдан Каптива русумли автомобиль 260 млн. сўмга сотиб олингани тўғрисида хабарлар юзасидан Бош прокуратурага сўровнома юборилганини маълум қилди.\n«Юқоридаги ҳаракатларда давлат ҳокимияти вакилининг ўз мансабидан фойдаланган ҳолда коррупцияга йўл қўйиш аломатлари мавжудлигини инобатга олиб, Коррупцияга қарши курашиш агентлиги мазкур ҳолат юзасидан терговга қадар текширув ўтказишни сўраб Ўзбекистон Республикаси Бош прокуратурасига сўровнома юборди.\nҲолат юзасидан ОАВ ва кенг жамоатчиликка батафсил маълумот берилади», дейилади Агентлик хабарида.\nМазкур ҳолат юзасидан Тошкент вилояти ҳокимлиги Ахборот хизматининг маълум қилишича, ҳақиқатдан ҳам Паркент тумани ҳокимлиги Каптива автомобили харид қилган ва воситачи корхона таъсисчиларидан бири туман ҳокимининг ўғли эканлигини тасдиқлаган эди.\nХабарда сотувчи ва сотиб олувчи мансабдор шахснинг яқин қариндошлик алоқаларига алоҳида урғу берилган.


Муниса Ризаева: “Аброр Мухтор Алидан нега кечирим сўрашим керак? Ким бўпти у вобше? У мендан кечирим сўрасин” - 4 Мая 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2021-06-20, 5:18 AM\nГлавная / Bosh sahifa » 2021 » Май » 4 » Муниса Ризаева: “Аброр Мухтор Алидан нега кечирим сўрашим керак? Ким бўпти у вобше? У мендан кечирим сўрасин”\nМуниса Ризаева: “Аброр Мухтор Алидан нега кечирим сўрашим керак? Ким бўпти у вобше? У мендан кечирим сўрасин”\nМуниса Ризаева: "Аброр Мухтор Алидан нега кечирим сўрашим керак? Ким бўпти у вобше? У мендан кечирим сўрасин”\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 109 | Добавил: #habarlar, #Yangilik, #новости, #news, #xabarlar, #Yangiliklar, #newsuz, #uznews, #ahborot | Рейтинг: 0.0/0\nҚозоғистонда ҳайвонлар совуқдан музлаб қолмоқда (видео)\nТезкор! Ижтимоий тармоқларда тарқалган ҳабарга кўра 30-февраль кунидан бошлаб, тонировка текин булармиш.\nМеҳмонхонада стюардессанинг ўлимида 11 эркак гумон қилинмоқда\nShohona tashrif / Amerikaga sayohat Uzbek tilida 1988 O'zbekcha tarjima kino HD\nShallaqi (o'zbek film) | Шаллаки (узбекфильм) 2020\nMavluda Asalxo'jayeva - Bora-bora\nOzoda Nursaidova - Raqsi tojiki\nHadicha - Ona qizim\nMirjon Ashrapov - Прости меня\nXurshid Rasulov - Qoshi hilolim\nShohruhxon - Ey do'stlarim\nMORGENSHTERN - PABLO\nMORGENSHTERN - ДУЛО (Prod. Slava Marlow)\nManzura - Bu odam mening dadam\nMORGENSHTERN - OLALA (Video klip va MP3)\nБаҳорда зўраядиган 5 касаллик. Қандай қилиб уларнинг олдини олиш мумкин?\nИнсоннинг ишга лаёқати тўғрисида қизиқарли далиллар\nДори воситалари аҳоли сонини қисқартириш учун керак!..\n60 минг доллар эвазига беҳаё филмда суратга тушиш таклифи бўлган…\nБу тўй Муниса Ризаеваники эмаслиги маълум бўлди! (видео)\nЎзбеклар бу қизни «қоравой»деб ҳақоратлашибди


08 Ìàðò 2017 18:45 2358\nБутунхитой халқ вакиллари йиғини сессия давомида Хитой ташқи ишлар вазири Ван И 3 мингдан ошиқ журналистлар саволларига жавоб берди. "Хитой дунёда тинчлик ва тараққиёт ҳукмронлиги тарафдори. У ҳеч қачон глобал лидерликка интилмайди. Халқаро хавфсизлик ва бутун жаҳон бўйича тараққиёт учун катта масъулиятни ўз бўйнига олади", деди Ван И.\nРоссия - Хитой- АҚШ учбурчаги\nМосква, Пекин ва Вашингтоннинг ўзаро ҳамкорлигини шакллантириш борасидаги саволга Хитой дипломатияси раҳбари шундай жавоб берди: “Хитой ва Россия муносабатлари ҳеч қачон ҳозиргидек ўта яқин бўлмаган. Учинчи тараф бу мустаҳкам алоқага ҳар қанча уринмасин, зиён етказа олмайди. Москва ва Вашингтон муносабатларини илиқлашуви Пекин учун ажойиб хушхабар бўлади. Бу алоқаларнинг яхшиланишига умидимиз катта.\nРоссия - Хитой- АҚШ сиёсий учбурчаги алоқаларини мустаҳкамлаш ғоясини қўллаб-қувватлаймиз. Айни пайтда биз бир-биримизга душманлик қилмай, ҳамкорликда ишласак сайёрамиз учун яхши бўлади".\nКорея ярим оролидаги вазият\nБу борадаги муаммони фақат музокара столи атрофига ўтирибгина ҳал этса бўлади. Корея ярим оролини ядродан холи ҳудудга айлантириш учун ўз таклифларимиз бор. Хитой КХДРга ракета-ядро дастурини амалга оширишни тўхтатиши эвазига АҚШ ва Жанубий Корея томонидан амалга оширилаётган ҳарбий маневрларга чек қўйиб беришни таклиф этмоқда. Фақат шундай қилибгина томонлар келишувга эришадилар\nСуверенитет ва ҳудудий масалалар\nЖанубий Хитой денгизи борасидаги вазият анча яхшиланиб бораётганидан хурсандмиз. Бу борада Филиппин билан ўзаро муносабатлар илиқлашмоқда. Маниланинг бу ҳаракатларини олқишлаймиз. Икки томонлама музокаралар ижобийлик касб этмоқда.\nҲеч ким Хитойнинг ҳудудий яхлитлигига дахл қила олмайди. Тайвань Хитойнинг бир бўлагидир. У билан дипломатик алоқаларни ўрнатишга интилишни Хитой юзига оёқ қўйиш билан тенг деб баҳолаймиз.


13 апрел 2021, Тошкент вақти: 11:57\nЎзбекистон иқтисодиёт ва саноат вазирлиги “зарарли ташкилот” сифатида тугатилиши лозим, дейди таниқли иқтисодчи Юлий Юсупов.\nУнинг фикрича, вазирлик тугатилмаса, мамлакатда ривожланиш бўлмайди. Экспертнинг бундай кескин фикрга келишига муҳокама учун эълон қилинган ҳужжат лойиҳаси сабаб бўлди. Унда иқтисодиёт вазирлиги “ўрта бизнес” тоифасини жорий этиш ва бундай корхоналарни ҚҚС тўлашдан озод қилишни таклиф этган.\n“Афтидан, иқтисодиёт ва саноат вазирлиги иқтисодиёт қонунларига зид бўлган ҳамда мамлакат иқтисодий ривожига тўсқинлик қиладиган меъёрий ҳужжатлар лойиҳаларини тайёрлашда биринчи ўринни эгаллашга қатъий қарор қилган”¸ деб ёзади Ю.Юсупов.\n“ҚҚС тўлашнинг моҳияти ва механизмларини тушунмаслик ҳам шу даражада бўладими! Агар ушбу солиқни тўлаш занжирида тўламайдиганлар пайдо бўлса, унда солиқ юки кейинги ҳалқаларга тушади. Яъни, ҚҚС йўқ бўлиб қолмайди, у барибир тўлиқ миқдорда тўланади, фақат бошқа тадбиркорлар томонидан”¸ дея хулоса қилади эксперт.


19:10 / 14.11.2017\nХалқаро EPSON International Pano Awards танлови 2017 йилги ғолибларни эълон қилди. Ҳакамлар ҳайъати танловда профессионал ва ҳаваскор сураткашлардан юборилган 5 мингдан ортиқ фотосуратлардан энг муносибларини танлаб олди. Ria.ru панорамали сурат жанри ғолибларини тақдим этмоқда.\nФото : Francisco Negroni/ The EPSON International Pano Awards\nEPSON International Pano Awards танлови иштирокчиси Франциско Негронининг “Кальбуко вулқони” сурати “Табиат/пейзаж” таснифида иккинчи ўринни олди.\nФото : Darren Moore/ The EPSON International Pano Awards\n“Ҳаваскор фотосуратчи” таснифи ғолиби, британиялик Даррен Мурнинг “Ўнта уйча” номли сурати.\nФото : Akira Matsui/ The EPSON International Pano Awards\nҲакамларнинг видеотасвирга олиш жараёнида олинган энг яхши сурат учун махсус совғаси Акура Митсуига насиб этди.\nФото : Katherine Keates/ The EPSON International Pano Awards\n“Акс мозаикаси” иши Катерина Китс ижодига мансуб. У “Антропоген муҳит/архитектура” таснифида иккинчи ўринни олди.\nФото : Juan Pablo de Miguel Moreno/ The EPSON International Pano Awards\n“Флиш. Испания Сумайясидаги табиий феномен”. Фотограф Хуан Пабло де Мигель Морено “Рақамли санъат” таснифида иккинчи ўрин соҳиби.\nФото : Adam Gibbs/ The EPSON International Pano Awards\n“Каролин Митчум мукофоти” таснифида учинчи ўринга лойиқ топилган сурат. Уни канадалик Адам Гиббс олган бўлиб, “Феялар кўлидаги шамол” деб номланади.\nФото : Shane Williams/ The EPSON International Pano Awards\nШейн Уильямсон олган фотосурат ҳам “Антропоген муҳит/архитектура” таснифида иккинчи ўринга муносиб топилди.\nФото : Ray Jennings/ The EPSON International Pano Awards\n“Табиат/пейзаж” таснифида ҳаваскорлар ўртасидаги совриндор австралиялик Рэй Женнингс ижоди.\nФото : Yoshihiko Wada/ The EPSON International Pano Awards\nЙшихико Вада сурати ҳам “Антропоген муҳит/архитектура” таснифида ҳаваскор суратчилар орасида иккинчи ўринни эгаллади.\nФото : Rita Kluge/ The EPSON International Pano Awards\nФотосуратчи Рита Клюгеинг “Озодлик” номли сурати “Каролин Митчум мукофоти” таснифида иккинчи ўринни эгаллади. Сурат Тонга қироллиги соҳиллари яқинидаги сув ости ғорида олинган.\nФото : David Martin Castan/ The EPSON International Pano Awards\nДэвид Мартин Кастан олган сурат “Табиат” таснифидаги энг яхши суратлардан бири деб топилди.\nФото : Nate Merz/ The EPSON International Pano Awards\nАмерикалик Нэйт Мерцнинг “Ғалати нарсалар” сурати ҳаваскор фотосуратчиларнинг “Табиат/пейзаж” таснифида энг яхшиларидан бири бўлди ва ҳакамларнинг махсус мукофотига сазовор бўлди.\nФото : Sebastian Tontsch/ The EPSON International Pano Awards\nСебастьян Тонтч олган сурат “Антропоген муҳит/архитектура” таснифида учинчи ўринга лойиқ кўрилди.\nФото : Luca Benini/ The EPSON International Pano Awards\nЛука Бенини “Табиат/пейзаж” таснифида учинчи ўринни эгаллади ва турли лавҳаларнинг бирлаштирилиши бўйича энг яхшиси деб топилди.\nФото : Jesus M. Garcia/ The EPSON International Pano Awards\n“Табиат/пейзаж” таснифида испаниялик фотосураткаш Хесус М. Гарсия олган фото бўлди.\nФото : Javier de la Torre/ The EPSON International Pano Awards\n“Антропоген муҳит/архитектура” таснифи бўйича очиқ танловда испаниялик Хавьер де ла Торренинг Шангхай шаҳри сурати ғолиб деб топилди.\nФото : Peter Coskun/ The EPSON International Pano Awards\n“Мижоз шай. АҚШ Ўлимлар водийси миллий парки” номли суратни америкалик фотограф Питер Коскун олган. У “Рақамли санъат” таснифида учинчи ўринни олди.\nФото : Mads Peter Iversen/ The EPSON International Pano Awards\n“Қум ва юлдузлар”. “АҚШ Ўлимлар водийси миллий парки”да олинган сурат. “Рақамли санъат” таснифи ғолиби бўлган суратни даниялик Петер Иверсен олган.\n“Каролин Митчум мукофоти” таснифи ғолиби – “Стокснес кўзи. Исландия” номли суратни польшалик Войчех Кручински ижодига мансуб. Фотосурат, шунингдек, гигапикселли фото сифатида ҳам ҳакамларнинг энг юқори баҳосига эга бўлди.\nСураткаш Марсио Кабралнинг сферик панорамаси EPSON International Pano Awards танлови ҳакамларининг махсус эътирофига сазовор бўлди.


Финляндия: Исроил апельсинига тақиқ қўйилди | Azon.uz - Ахборот-таҳлилий портал\n876 21:00 30.04.2020\nEИ ҳудудида тақиқланган пестицид Бромпропилат аниқлангандан кейин Финляндия божхона ходимлари Исроилдан келган 104000 килограмм апельсинни рад этишди.\nРасмийларнинг таъкидлашича, Исроилдан февралдан апрел ойининг ўрталарига қадар тақиқланган пестицид мавжудлиги сабабли олинган апелсинларнинг 16 партиясидан саккизтасини рад этган.\nБромопропилат цитрус ва бошқа экинларга каналар ва бошқа ҳашаротларни қайтариш учун ишлатилади ва 2011 йилдан бери Европа Иттифоқида тақиқланган, чунки уни истеъмол қилиш хавфсиз эмас.\nОзиқ-овқат саноатидаги кимёвий тадқиқотлар божхона бошқармаси бошлиғи Суви Оханпернинг сўзларига кўра, "бир неча йил ичида" биринчи марта синов маҳсулотларида пестицид топилган. "Унинг бу йил Исроил апелсинида бўлиши кутилмаган воқеа бўлди" деди у.\nФинляндияга янги йиғим мавсуми бошида юборилган маҳсулотларнинг биринчи партияси ҳар доим синчковлик билан ўрганилмоқда, деди божхона маҳсулот хавфсизлиги бўлими бошлиғи Жонна Неффинг ўтган ҳафта матбуотда.\nЭнди тақиқланган пестициднинг излари асл партияларда топилганлиги сабабли, "биз Исроилда апелсин йиғим-терими мавсуми якунига қадар назоратни давом эттирдик. Эҳтимол, биз келгуси ҳосил мавсумида ҳам қаттиқ назоратни амалга оширамиз", – қўшимча қилди Неффинг.\nФинляндия ва Исроил тарихан яқин иқтисодий алоқаларга эга. Исроил Финляндия машиналари, ёғоч ва қоғоз импорт қилади, Финляндия эса мева, сабзавот ва телекоммуникация ускуналарини олади.\nБироқ, сўнгги йилларда Финляндияда Исроилга қарши кайфият кучайиб борди, бунинг натижасида 2018 йил январ ва 2019 йил июл ойлари орасида Исроилнинг Хелсинкидаги элчихонасига қарши вандализм акциялари содир бўлди.\n2019 йил феврал ойида Финляндиянинг ўта ўнг қанот гуруҳи Исроил элчихонаси олдида намойиш ўтказди, 2019 йил июл ойида эса бинонинг шиша эшиги синдирилган ва Адольф Гитлер ва свастика тасвирлари асосий кириш эшиги устида осиб қўйилган.\nИсроил расмийлари чора кўришни талаб қилишди, аммо Финляндия расмийлари бу ҳужумларга қарши кам ҳаракат қилдилар.\nБундан ташқари, жорий йилнинг январ ойида Исроил кучлари Финляндия парламенти депутати Анна Контулуни Исроилни Ғазо қамалидан ажратиб турган деворни кесиб ўтишга урингани учун ҳибсга олишди. Исроил Ташқи ишлар вазирлиги чегарани кесиб ўтишга уринишни кескин қоралади, аммо Тел-Авивдаги Финляндия элчихонаси изоҳ беришдан бош тортди.\nШу билан бирга, 2019 йилда бўлиб ўтган миллий сайловлардан кейин лавозимни эгаллаган Финляндия ташқи ишлар вазири Пекка Хаависто АҚШнинг Исроилга нисбатан муносабати ҳақида очиқчасига ташвиш билдирди.\nМатбуот интервюсида, Ҳаависто Ғазодаги экологик дипломатияни қўллаб-қувватлади ва шундай деди: "Биринчи принцип, шубҳасиз, Фаластин ҳудудида ноқонуний аҳоли пунктларининг кенгайишини қабул қила олмаймиз".\nФинлияндия Исроил апельсин Махсус Европа Иттифоқи\n11529 15:05 21.09.2019\n683 13:20 20.05.2019\n949 21:30 16.05.2019\n3021 18:05 15.05.2019\n924 12:30 01.08.2018


Ҳиндистон ва Непалда ўнлаб одамлар сув тошқини ва кўчкилар қурбони бўлди - zarnews.uz\nҲиндистон ва Непалда ўнлаб одамлар сув тошқини ва кўчкилар қурбони бўлди\nҲиндистон шимолида Уттаракханд штатида кучли ёғингарчилик туфайли юзага келган тошқин ва кўчки оқибатида камида 46 киши ҳалок бўлди, жароҳатланган ва бедарак йўқолганлар бор.\nАввалроқ, штат раҳбари Пушкар Сингх Дҳами ҳукумат қурбонлар оилаларига 400 минг рупий (5,3 минг доллар), уй-жойидан айрилганларга 190 минг рупий (2,5 минг доллар) товон пули тўлашини билдирди.\nНайнитал курорт шаҳри, шунингдек, Ҳимолай тоғ этакларида жойлашган Каладҳунги, Холдвани ва Бхавали шаҳарлари билан алоқа бутунлай узилган. Ҳиндистонлик метеорологлар кучли ёмғир бир неча кун давом этишини маълум қилишди.\nШунингдек, Непалда сув тошқини ва кўчкилар оқибатида камида 31 киши ҳалок бўлди, 40 дан ортиқ киши бедарак йўқолди, деб хабар беради APB Live нашри.\nПолициянинг қидирув-қутқарув ишларини давомли ёмғир ва кўчкилар қийинлаштирмоқда. Ички ишлар вазирлиги қутқарув ишларига Непал армияси, полицияси ва қуролли полиция кучларини сафарбар қилди.\nСув тошқини аэропортлар ишига таъсир қилди – бугун, 20 октябрь куни Катманду, Биратангар аэропортларида 100 дан ортиқ рейслар бекор қилинган. Аэропорт бинолари, учиш-қўниш йўли ва ангарлар сув остида қолгани ҳақида хабар берилди.\nТеглар: Ҳиндистон сув тошқини


11 феврал 2021, 12:38 2\n«Ҳафта ўртасида бирорта вазирни Тошкентда кўрсам, ишдан оламан» — президент\nШавкат Мирзиёев вазирлар иш кунларини Тошкентда эмас, вилоятларда ўтказиши кераклигини таъкидлади. Улар Тошкентда фақат шанба ва якшанба кунлари бўлиши мумкин. Президент «вазир республикага хизмат қилишини, Тошкентни қоровуллаб ўтирмаслигини» айтди.\n11 феврал 2021, 09:19\n10 феврал 2021, 19:34 1\nВилоят раҳбарларига 2021 йилда 1,6 млндан ортиқ иш ўрни яратиш топширилди\nПрезидент Шавкат Мирзиёев Қорақалпоғистон республикаси ва вилоятлар раҳбарларига 2021 йилда 1 миллион 659 минг кишини иш билан таъминлашни буюрди. Ҳудудлар бўйича тақсимот.\n10 феврал 2021, 18:52 3\nУчастка нозири ва маҳалла раислари мажлисга чақирилмайди — Шавкат Мирзиёев\nПрезидент Давлат дастури бўйича йиғилишда яна мажлисбозлик масаласига тўхталиб, ҳокимлар мажлис ўтказиш учун бош вазирдан рухсат сўраши кераклигини қайд этди. Давлат раҳбари мажлисларга профилактика инспекторлари ва маҳалла раисларини чақирмасликни таъкидлади.\n10 феврал 2021, 18:37 1\nСпорт вазирлиги Туризм қўмитаси билан бирлаштирилади, Азиз Абдуҳакимов соҳага раҳбар бўлади\nПрезидент раислигидаги йиғилишда Спорт вазирлиги Туризм қўмитаси билан бирлаштирилиш маълум қилинди. Бош вазир ўринбосари, туризм қўмитаси раиси Азиз Абдуҳакимов унга раҳбар бўлади.\n10 феврал 2021, 17:26 1\nБосим ўтказилганини айтган Экология қўмитаси матбуот котиби бўшатилганлигини маълум қилди\nЭкология қўмитасида бир неча ҳодим лавозимидан озод қилинди, улар орасида босим ўтказилгани ҳақида маълум қилган матбуот хизмати раҳбари Бунёд Абдуллаев ҳам бор. Қўмитанинг ўзи ва АОКА расман ушбу ҳолатга изоҳ бермади.\n5 феврал 2021, 17:24\nМирзо-Улуғбек Абдусаломов Конституциявий суд раиси этиб сайланди\nМарказий сайлов комиссиясининг собиқ раиси Мирзо-Улуғбек Абдусаломов Конституциявий суд раиси этиб сайланди. У 2004−2005 йилларда ҳам мазкур лавозимда фаолият юритган.\n5 феврал 2021, 17:15\nСан-Марино Ўзбекистон билан дипломатик алоқалар ўрнатган 136-давлатга айланди\n3 февраль куни Ўзбекистон ва Сан-Марино мамлакатлари ўртасида дипломатик алоқалари ўрнатилди ва икки мамлакат ўртасида савдо-иқтисодий муносабатларни ривожлантириш режалари муҳокама қилинди.\n5 феврал 2021, 16:30\nМарказий сайлов комиссияси йиғилишида Зайниддин Низамходжаев Марказий сайлов комиссияси раиси этиб сайланди. Унинг ўринбосари лавозимига эса Бахром Кучкаров сайланди.\n5 феврал 2021, 12:45\n«Самарқандда ҳоким бўлганимда, фақат Арипов келиб муаммоларни сўраган» — президент бош вазир ҳақида\nФарғона вилояти Халқ депутатлари кенгаши йиғилишида Шавкат Мирзиёев бош вазир Абдулла Арипов фаолияти ҳақида фикр билдирди. «Самарқандда ҳоким бўлганимда битта шу вазир олдимга келиб, муаммоларни сўраган. Бошқа бирорта вазир келмаган», — деди давлат раҳбари.\n1 … 28 29 30 31 32 33 34 … 214


Надаль US Open ғолиби бўлди\n08:46 / 11.09.2017\nДунёнинг амалдаги биринчи рақамли эркак теннисчиси Рафаэль Надаль АҚШ очиқ чемпионати финалида жанубий африкалик Кевин Андерсонни мағлуб этди. Нью-Йоркда ўтган учрашув 6:3, 6:3, 6:4 ҳисобида испан фойдасига ҳал бўлди. Шу тариқа Надаль мусобақанинг 2017 йилги ғолиби бўлди.\nУчрашув 2 соат-у 27 дақиқа давом этган. Испан тўпни ўйинга киритаётганда бир марта уни ташқарига чиқариб юборган, бир марта икки карралик хатога йўл қўйган ҳамда 9 та брейк-пойнтдан 4 тасини амалга оширган. Андерсон 10 та эйс, 4 та икки карралик хато ва бирорта амалга оширилмаган брейк-пойнтга йўл қўйди.\nШу тариқа 31 ёшли Надаль “Катта дубулға” сериясидаги 23-мусобақасини ўз фойдасига ҳал қилиб, бу серияда якка тартибдаги 16-унвонини қўлга киритди. “Тупроқли кортлар қироли” бир маротаба Австралия очиқ чемпионатини, 2 марта Уимблдонни, 3 марта АҚШ очиқ чемпионатини ва 10 марта “Ролан Гаррос”ни қўлга киритган.


«Оппоқ орзулар» фильми ҳақида\nХонанда ва актёр Анвар Собиров, ҳамда актриса Шахло Темирова режиссёр Иброхим Расуловнинг «Оппоқ орзулар» деб номланган фильмида суратга тушмоқда. Фильм ҳақида батафсил маълумот олиш мақсадида Анвар Собировга қуйидаги саволлар билан мурожаат қилдик.\n- Кино оламидаги етти йиллик катта танаффусдан кейин «Оппоқ орзулар» деб номланган фильмда бош ролни ижро қилишингизга, бундай қарорга келишингизга сабаб нима?\n- Жуда ҳам ўринли ва тўғри савол бўлди. Бу қарорга мен келганим йўқ, бу қарорга келишимга атрофимдаги ижодимга қизиққан мухлислар томонидан «Жийда гулининг давоми қачон бўлади?», «Сиз яна қачон янги фильмда суратга тушасиз?» деган кўплаб саволлар сабаб бўлди ва жавоб бериш учун ушбу фильмга қўл урдик. Бизни фильмда суратга тушишимизни хоҳлаётган мухлисларнинг кўплигидан, уларнинг қарорлари билан яна янги трагедик драма жанрида суратга олинаётган «Оппоқ орзулар» деб номланган фильмда суратга тушишга қарор қилдим.\n- «Жийда гули» ва «Бегона баҳор» фильмининг даражаси, дарди, ижро маҳорати жиҳатидан бугунги кунда суратга олинаётган фильмларга солиштирганда катта фарқ қилиши бор гап, «Оппоқ орзулар» ўша фильмлардек муваффақиятли бўлмаса, мисқоллаб йиғилган обрўга зарар етмайдими, тавваккал қилишдан қўрқмадингизми?\n- Шу ишни аъло даражада қилишга кўзимиз етгани учун, актёр ва актриса, режиссёр, оператор, умуман кино учун ҳаракат қилаётган техник ходимлардан тортиб токи ҳайдовчиларгача ўз ишини билгани ва олдинги қилган ишлари шу вақтгача манзур бўлиб келгани сабабли ҳам қўрқмадик. Биз аввалги фильмларда ҳам айнан ушбу жамоа билан ишлаганмиз, энди энг муҳими фильм ғояси, сценарийси халқимизга манзур бўлса бўлгани.\n- Суратга олиш ишлари бошланганига қанча вақт бўлди ва қачон суратга олиш ишлари якунланади?\nСуратга олиш ишларини бошлаганимизга ярим ойча вақт бўлди. Тасвирга олиш жараёни ҳали анча вақт давом этса керак, сабаби шу ярим ойлик муддатда фильмни 10-15% суратга олишга улгурдик холос.\n- Демак мазкур фильм бугунги кунда бир ҳафта ичида суратга олинаётган фильмлардан тубдан фарқ қилар эканда?\n- Албатта, биз ҳар битта саҳнага пухта тайёргарлик кўриб, ҳар бир нарсанинг ҳисобини олиб ишлаяпмиз. Фильмда сунийлик бўлмасин, бошқа фильмларда такрорланиб турган объектлар, ишончсиз образ ва кадрлар бўлмаслигига катта эътибор бермоқдамиз.\n- Фильм қанча вақт ичида тайёр бўлиб, катта экранларда премьераси бўлиб ўтади?\nФильм ҳали бери премьера бўлмаслиги аниқ. Менимча ёз ойларидан ўтиб, кузнинг дастлабки ойларида премьера қилишимиз мумкин. Яна билмадим.\nМаълумот учун, филм режиссёри Иброхим Расулов, сценарий муаллифи эса Микойил Сулаймонов.\nНашр санаси: 17-04-2017


Бахтиёр Абдуғафур |\nНаучный сотрудник института генетики и экспериментальной биологии растений, АН РУз. Занимаюсь проблемами микробиологии и нанобиотехнологии.\nОтрывок из произведения «Оламлар кураши: Маликанинг машъум битиги»\nАсар қаҳрамони Рустамжон жинлар устози мударрис Абдул Ҳаким ҳамроҳлигида сафарга чиқади. Саёҳати давомида одамларнинг сўнгги таянчи – ҳоқон Нури Тегин салтанати, инсонлар шиддатидан ер остига кириб кетган “Ер ости девчалари салтанати” ва инсоният душмани – малика Нуния салтанатига ташриф буюради. Эътибор берилса – ҳар уччала салтанат – ўзига хос рамзийлик. Ана шу салтанатларни кўрсатиш одамлар дунёсига ташриф буюрган мударрис Абдул Ҳакимнинг муддаоси. Асар бошида Рустамларникига келган мударрис унга:\n-Ўзингиз яшаётган дунёга четдан назар ташлашни истайсизми? – дейди.\nРустамни сафар эмас, одамлар кўрмаган дунё, унинг ғаройибу ажойиб нарсалари олдида суратга тушиб, уларни ижтимоий тармоқларда кўз-кўз қилиш иштиёқи ҳаловатини ўғирлайди. Ўйлаб ҳам ўтирмай сафарга рози бўлади. Улар аввал Рустамлар яшайдиган кўча адоғидаги одамнинг назари тушавермайдиган эшикдан кириб, мударриснинг оламига қадам қўйишади. Ўрта асрлар мадрасаларини ёдга солувчи мадрасада мударрис Абдул Ҳаким Рустамни ҳужрасига таклиф этади. Худди шу ердан уларнинг ҳоқон Нури Тегин салтанатига сафари бошланади. “Қуёш уфқ ортида йўқолишига тахминан ярим соатлар қолганида узоқдан қорайиб турган шаҳар деворлари, миноралар бўй берди. Яна ғалати нарса – шаҳар томон осмони негадир тим қора тортган, худди булутлар остида қолгандек… Оломоннинг энг охирида турган Рустамнинг ақли бошидан учаёзди. Қўрқув билан у шаҳарнинг баланд, кунгирадор деворларини, уларнинг устидаги қуролланган соқчиларни кўздан кечириб олди. Шаҳар узра эса қора булут туриб олган, қора қузғунлар қанотларини кенг ёзганларича айланардилар…”\n“Ғам ва андуҳлар шаҳри”да Рустам ҳоқон хизматидаги дев Абдул Карим билан танишади. Ҳоқоннинг фарзандлари – ака-ука шаҳзодалар Булан ва Самандарнинг қисматидан воқиф бўлади. Катта шаҳзода ёвуз ниятли малика Нуниянинг асири, унинг қалби ўғирланган. Кичик шаҳзода эса ўз ҳобгоҳига қамалган. Уни қандай дард безовта қилаётгани салтанатнинг машҳур табибларидан ҳам маҳфий.\nҲоқон салтанатига табибнинг (мударрис Абдул Ҳаким табиб қиёфасига кирган) шогирди бўлиб ташриф буюрган Рустам тунларнинг бирида мударриснинг кўринмас мавжудотлар билан суҳбатига тасодифан гувоҳ бўлиб қолади. Ғалати савол-жавоб бўлиб ўтади. Мударрис:\n-Бундай қалбли одам бизнинг ёрдамимизга муҳтож, -дейди мударрис. – Унинг оппоқ саҳифадек тоза ва беғубор қалбига ҳар ҳил разил юракларнинг ижод қилишларига йўл қўя олмайман.\nУларнинг ким эканлигини Рустам билмайди ва бу ҳақда эртаси куни мударриснинг ўзидан сўрайди. У эса жилмайиб:\n-Вақти келганда уларни ўзингиз ҳам кўра оласиз, — дейди.\nМударриснинг ҳузурига келган ўша сирли суҳбатдошларни Рустам бу сафар ўз кўзлари билан кўради. Улар майин ёғду таратаётган… фаришталар бўлади. Улардан бири мударрисга дейди:\n-Эсингизда бўлса, илк суҳбатимизда сиз унинг ёзган саҳифасини кўрсатган эдингиз. Энди эса биз сизга унинг саҳифасидан мана бу кўчирмани ўқиб бeрамиз. Бир қулоқ тутинг-а! “Мeн ҳам сўзларга тўлиб, ёзишга дeярли жой қолмаган ўша саҳифага бир амаллаб “яxшилик” дeя ёзишга муваффақ бўлдим. Истардимки, бизда ҳам, одамлар шундай саҳифаларга шундай эзгу ниятларни битсалар, шундай ниятлардан саҳифалар тўлса ва бўш жой қолмаса, одамлар бўш қидирсалар, қидиравeрсалар…”\nАсар сўнгида Рустам руҳий дунёсидаги эзгуликнинг устун келиши ана шу икки саҳнанинг ўзига ҳос муқоясаси ва мударриснинг айтган сўзлари билан изоҳланади:\n-Инсон бу дунёга келар экан у ҳамма нарсани кўра олади. Вақт ўтиб, одам ўзгаради ва унинг ўша кўрар “кўзи”га парда тортилади. Сабаби, одамнинг қалби хира тортиб боради. Вақти келиб, дўстим, бу тунда кўрган нарсаларни сиз ҳам кўра оласиз. Бунга ишончим комил…\n“Шоирлар боғи”даги устунга ёпиштирилган оппоқ саҳифага салтанат фуқаролари эзгу ўй ва ниятларини битган. Мударрис ҳоқонга айтганидек: “Салтанатга таҳдид солаётган маликанинг ёввойи қудратини куч билан эмас, балки фуқароларингизнинг эзгу ниятлари билан енгиш мумкин!” Устундаги саҳифа фақат яхши ният ва эзгу сўзлар билан тўлиб-тошади. Рустам ҳам ўша саҳифадан ўзига зўрға жой топади ва бир амаллаб “яхшилик” деган сўзни ёзади. Эртанги кундан умиди қолмаган салтанат ана шундан сўнг маликанинг зуғумидан халос бўлади.\nКатта ва кичик девлар аввал одамлар билан тинч-тотув қўшничиликда яшашган. Уларнинг салтанатига одамлар дахл қилишмаган. Лекин, кунларнинг бирида, ўша вақтда салтанат тахтига эндигина ўтирган ҳоқон Нури Тегин девлар салтанатига юриш бошлайди. Қудрати ҳадди аълосига етган одамларнинг зарби ва шиддатидан катта девлар (Абдулкаримнинг қавми) Ер юзида тарқалиб кетади. Ер қазишга ниҳоятда уста бўлган кичик девлар (Буломонлар) қавми эса Ер остига кириб кетиб, “Ер ости девчалари” салтанатига асос солишади ва одамларнинг назаридан ҳоли яшашади. Лекин воқеаларнинг ривожи шундай ривожланадики, аллақаердан пайдо бўлган малика Нуниянинг жамъи тирикликка таҳдиди ортгач, бир вақтлар дунёни сўраган, энди эса кучдан қолган ҳоқон катта девлардан мадад сўрайди. Унинг катта ўғлини қутқаришга эса, Рустам ва кичик шаҳзода Самандар билан бирга икки дев – Абдулкарим ҳамда Буломон малика салтанатига йўл олишади. Улар сафарга йўльолган оқшомда эса мударрис Ойга қараб:\n-Ишларнинг охири ҳайрлидир! – дейди.\nЁвузликлар онаси – маликанинг Қизил китоби. Китоб малика айғоқчилари ёрдамида ҳали ҳам енгилмай турган, аммо сўнги кунларини бошидан ўтказаётган одамлар салтанатига келтирилади. Бу қора кучлар учун дастури амал. Бундан ташқари, нафақат одамлар, балки бошқа тирик жонлар устидан ўқилган маликанинг ҳукмидир. Унда Буломон ўзининг қиёфасидан ажралишини рамсларда кўради. Мавжудотларни на одам, на ҳайвонга ўхшаш маҳлуқларга айлантириш маликанинг муддаоси. Қизил Китоб аввал Рустамнинг, сўнг эса Буломон орқали Ер ости девчалари салтанати раислари – ҳукмдорлари қўлига тушади. Шунда дунёда барча тирик жонлар – одамлар, девлар нафақат қиёфаларидан ажралиш, балки тирик қолиш учун бирлашадилар. Бу ҳақда Рустам ўз блогларидан бирига ёзади:\n—Турли биологик мавжудотлар бир мақсад йўлида тўпланиб, энди нафақат тирик қолиш, балки аслимизни ҳам сақлаш учун кураш бошламоқдамиз. Маликанинг олимлари одамларни қиёфаларидан ажратишмоқчи экан. Биологияда одамни Homo sapiens деб номлашларини биламиз. Аммо, жаноб Нурбеги ва унинг ўғли Кўкламшоҳни, “тоғликлар”ни, малика Нуниянинг қўшинидаги аскарларни қандай номлашади? Улар қандай номга лойиқ? Ўлик ўрмондаги пушти куйган дов-дарахтлару гиёҳларга ном топиш мумкинми? Номи йўқ нарсанинг ўзи ҳам йўқ эмасми!?\nРустам кичик шаҳзода ва девлар ёрдамида қалби малика томонидан ўғирланган Буланни қутқаради. Маликанинг ёвузлиги яширинган муҳри синдирилади. Қизил Китоб ёқиб юборилади.


ЎЗБЕКИСТОНДА ВИЖДОН ВА ЭЪТИҚОД ЭРКИНЛИГИ КАФОЛАТЛАНГАН! — Zamaxshariy.uz\nЎЗБЕКИСТОНДА ВИЖДОН ВА ЭЪТИҚОД ЭРКИНЛИГИ КАФОЛАТЛАНГАН!\nЎзбекистон Республикаси Президенти Шавкат Мирзиёев таъкидлаганидек, «Дунё шиддат билан ўзгариб, барқарорлик ва халқларнинг мустаҳкам ривожланишига рахна соладиган турли янги таҳдид ва хавфлар пайдо бўлаётган бугунги кунда маънавият ва маърифатга, ахлоқий тарбия, ёшларнинг билим олиш, камолга етишга интилишига эътибор қаратиш ҳар қачонгидан ҳам муҳимдир».\nМаълумки, Ўзбекистон замини ислом илм-фани ва маданиятининг қадимий бешикларидан бири ҳисобланади. Халқимизнинг бой тарихий, илмий, маънавий меросини ҳар томонлама ўрганиш, жаҳон афкор оммасига кенг таништириш, энг муҳими, ислом динининг асл инсонпарварлик моҳиятини чуқур очиб бериш мақсадида кейинги даврда мамлакат Президенти бир қатор ташаббусларни илгари сурди. Ушбу ташаббусларнинг замирида «Жаҳолатга қарши – маърифат» шиори мужассам. Шу негизда мамлакатимизда муқаддас динимизни, буюк аждодларимизнинг бой меросини ўрганиш, тарихий обидаларни асраб-авайлашга алоҳида эътибор қаратилмоқда.\nЎзбекистон Конституцияси ва миллий қонунчиликда кафолатланган виждон ва эътиқод эркинлиги барча фуқароларнинг диний эҳтиёжларини қондириш учун зарур шароитларни яратди.\nЎзбекистонда давлат сиёсатининг энг муҳим йўналишларидан бири – бағрикенглик ва инсонпарварлик маданиятини ривожлантириш, миллатлараро ва фуқаровий ўзаро аҳилликни мустаҳкамлаш, ёш авлодни Ватанга муҳаббат ва садоқат руҳида тарбиялашдир. Ҳар йили 16 ноябрда Халқаро бағрикенглик кунини нишонлаш анъанага айланган.\nШу ўринда Ўзбекистон Республикаси Президенти БМТ Бош Ассамблеясининг 72-сессиясида илгари сурган «Маърифат ва диний бағрикенглик» номли махсус резолюцияни қабул қилиш тўғрисидаги ташаббус кенг жамоатчилик томонидан ижобий баҳоланганини алоҳида қайд этиш даркор. Ушбу ташаббуснинг асосий мақсадларидан бири бағрикенглик ва ўзаро ҳурматни қарор топтириш, диний эркинликни таъминлаш, фуқароларнинг ҳуқуқлари ва эркинликларини ҳимоя қилиш, уларни камситишга йўл қўймасликка ёрдам бериш ҳисобланади.\nКейинги даврда Самарқандда – Имом Бухорий халқаро илмий-тадқиқот маркази, Тошкентда – Ислом цивилизацияси маркази, Бухорода – Мир Араб олий мадрасаси, Термизда – Имом Термизий халқаро илмий-тадқиқот маркази Ўзбекистоннинг бой илмий ва маънавий меросини чуқур ўрганиш ва кенг тарғиб қилишга хизмат қилмоқда. Қаршида – Абу Муин Насафий зиёратгоҳи реконструкция қилиниб, ушбу маърифат марказида ақида илми мактаби ташкил этилмоқда. Ўтган йилларда Ўзбекистонинг Ислом академияси илмий ва илмий-педагогик кадрларни тайёрлаш бўйича ўз фаолиятини бошлади.\nЎзбекистоннинг дин ва эътиқод эркинлиги, бағрикенглик ва ўзаро ҳамжиҳатлик, маърифат ва барқарорлик, тинчлик ва тараққиётни таъминлашга қаратилган ташаббусларининг самаралари эътироф этилгани, шубҳасиз, бу борада бизга янада катта рағбат бағишлайди.\nPrevious Post:“ВИЖДОН ЭРКИНЛИГИ ВА ДИНИЙ ТАШКИЛОТЛАР ТЎҒРИСИДА”ГИ ҚОНУН ЛОЙИҲАСИНИНГ ҚАБУЛ ҚИЛИНИШИ\nNext Post:ВИЖДОН ЭРКИНЛИГИ КАФОЛАТИ – ҚОНУННИНГ АСОСИЙ МАҚСАДИДИР


BMW 2016 йилда ўзининг жуда катта йўлтанламасини ишлаб чиқаради » Скачать музыку бесплатно новинки музыки 2016-2017\nBMW 2016 йилда ўзининг жуда катта йўлтанламасини ишлаб чиқаради\nКомментариев: 0 Просмотров: 435 Дата: 20-03-2016, 06:00 BMW компаниясининг X7 деб номланган энг катта йўлтанламаси 2019 йилдан аввалроқ чиқарилмайдиган бўлди. Моделнинг илк расмий тизери (сирли рекламаси) Бавария русуми раҳбари Ҳаральд Крюгернинги ўтган йил якунлари ва келгусидаги режаларга бағишланган ҳар йиллик матбуот анжумани вақтидаги тақдимотида намойиш этилди. 2013 йилдан буён устида иш олиб борилаётган бўлғуси модел тафсилотлари ҳозирча етарли эмас. Серияли ишлаб чиқариладиган BMW йўлтанламаси тақдимотидан икки йил муқаддам унинг прототипи намойиш қилинади, ундан кейин компаниянинг Спартанбергдаги Америка бўлинмасида Х7 автомобилини конвейерга туширишга тайёргарлик бошланади. Янги машина айни пайтда “еттинчи серия” учун фойдаланилаётган CLAR модул платформаси асосида бунёд этилади. Кейинчалик у мотори бўйламасига жойлаштирилган барча бўлғуси BMW моделларида пайдо бўлади. Йўлтанламас туркум двигателлар билан таклиф этилади. Улар қаторидан V8, V12 агрегатлари ўрин эгаллаши мумкин. Шунингдек, гибрид қувват қурилмасидан ҳам фойдаланиш мумкинлиги айтилмоқда. Бундан ташқари, матбуот анжуманида Крюгер яна иккита янги маҳсулот чиқарилишини тасдиқлади – очиқ BMW i8 гибриди ҳамда модернизацияланган, захира қуввати имконияти 50 фоизга оширилган i3 электрохэтчбеки. Унинг маълум қилишича, модернизацияланган BMW i3 хэтчбек нафақат такомиллаштирилган техник хусусиятлар, балки қайта ишланган ташқи қиёфага эга бўлган. Шу йилнинг иккинчи ярмида савдога чиқариладиган автомобилнинг ҳозирги талқини 170 от кучига эга электромотор ва 22 киловатт-соат сиғимли аккумулятор билан таъминган бўлиб, бир марталик қувват захираси билан 160 километр масофани босиб ўтса, янгиси эса 240 километргача йўл боса олади. 2018-2019 йилларда i3 янада такомиллашган батареялар билан кўпроқ масофани қувват талаб қилмасдан ўтиши айтилмоқда. Бунда эски экохэтчбеклар соҳиби қувват қурилмаси аккумуляторини янгисига алмаштириб олишлари ҳам мумкин бўлади. - деб хабар бермоқда Carzone.uz нашри.


ҲАСАНБОЙ ДЎСТМАТОВ: «ФИНАЛДА ЮТСАМ, МЕССИ КАБИ НИШОНЛАЙМАН ДЕГАНДИМ» | «ЭРУДИТ СПОРТ» - ФУТБОЛ ВА СПОРТ ЯНГИЛИКЛАРИ!\nҲАСАНБОЙ ДЎСТМАТОВ: «ФИНАЛДА ЮТСАМ, МЕССИ КАБИ НИШОНЛАЙМАН ДЕГАНДИМ»\n2016 йилнинг 14 август оқшомида миллионлаб юртдошларимиз, спорт ихлосмандларининг қалби қувончу шодликка тўлди.\nШу куни Олимпия ўйинларининг бокс бўйича вазни 49 килограммгача бўлган боксчилар беллашувида қатнашган ўзбек ўғлони Ҳасанбой Дўстматов олтин медалга сазовор бўлиб, дунёда тенгсиз эканини исботлади. «Эрудит СПОРТ» нашри “Эксклюзив интервью” лойиҳасининг навбатдаги сонида юқори тезлик ва техника соҳиби билан суҳбатлашди.\n– Ҳасанбой, маълумотларга қараганда, чарм қўлқоп кийишингиздан аввал ўзингизни каратэ ҳамда кикбоксингда ҳам синаб кўргансиз. Нега айнан бокс танловида тўхтагансиз?\n– Биласизми, каратэ тўгарагига борганимда беш ёшда эдим. Кейинроқ кикбоксинг машғулотларига қатнаб юрдим. Ўн икки ёшга кирганимда онам Андижон олимпия захиралари коллежига олиб бордилар. Бошида “вазнинг кам”, дейишди. Ўшанда ҳозир ҳам менга мураббийлик қилаётган устозим Зиёдинбек Туйғонбоев имконият берган. Синов жангида рингга чиққанман. Ҳаракатларим маъқул келди. Ўзим ҳам боксга меҳр қўйдим.\n– Суҳбат “ўзанини” Олимпия ўйинларига буриб юборсак, қаршилик кўрсатмасангиз керак?\n– Йўқ, албатта.\n– Адашмасам, Риодаги илк рақибингиз Хоселито Веласкесни Бутунжаҳон бокс серияси таснифидаги турнирда ҳам (у “Мексикалик жангчилар” жамоаси аъзоси, муаллиф) мағлубиятга учратгансиз.\n– Барча боксчининг ноқулай рақиби бўлади. Мен учун Хоселито рақиблар орасида энг кучлиси. Шунинг учун унга қарши жанг Бутунжаҳон бокс серияси турниридаги энг қийин баҳслардан бирига айланган. Олимпиада қуръасидан кейин илк жангни мексикалик боксчига қарши ўтказадиган бўлдим. Бироқ менда имконият кўпроқлигини ич-ичимдан ҳис қилардим. Йигирма икки боксчининг тахминан ўн етти-ўн саккизтаси билан аввал ҳам учрашганим боис кимнинг қандай имкониятга эгалигини яхши билардим. Бошқа томондан, Бутунжаҳон бокс сериясида дунёнинг бир қатор кучли ярим профессионаллари иштирок этгани учун қимматли тажриба орттиргандим.\n– Финалдаги ғалабангизни ўзига хос тарзда нишонладингиз, яъни Месси услубида…\n– Ҳа, жангдан олдин яқинларимга “Ғалаба қозонган тақдиримда Месси услубида нишонлайман”, деб айтгандим (табассум қилади).\n– Қувончлиси, Олимпиаданинг “Энг тезкор ва техникаси юқори боксчиси”га топширилувчи “Вел Баркер” кубогининг соҳибига айландингиз. Мазкур трофей 1936 йилда ташкил этилган бўлиб, илк мукофот эгаси 49 кг. вазн тоифасидаги боксчи эди. Орадан саксон йил ўтиб, бу соврин Сизга насиб этди.\n– Тўғрисини айтаман, умуман кутилмаганда юз берди. Сюприз бўлди. Жангларни томоша қилиб ўтирганимда чақиришди. Борсам, “Шу ерда бўлиб тур, кубок топширишади”, дейишди.\n– Агар Сиздан реванш олиш ниятидаги боксчилар рўйхати тузилса, бир мусобақа ташкил этишга етади улар. Айтинг-чи, Сиз қайси ҳамкасбингиздан реванш жангида рингга чиқишни хоҳлардингиз?\n– Ирландиялик боксчи бор (Барнс Пэддини назарда тутмоқда, муаллиф). Олимпия ўйинларига лицензияни қўлга киритиш учун иккимиз икки гуруҳда жангларни ўтказганмиз. Ҳар иккимиз ҳам ютганмиз. Рейтинг балли ҳисобига унга Олимпиада йўлланмасини бериб юборишган. Шу алам қилган. Риода ўша боксчи билан рингга кўтарилсам рози эдим, дегандим. Яна рус боксёри Василий Егоров мусобақа олдидан “Дўстматовни кучли рақиблар қаторига киритмайман”, деб интервью берганди. Бу боксчи билан ҳам рўпара келсам, деб ўйлаганман.\n– Боксдан ташқари яна нималарга қизиқасиз?\n– Бўш вақт топилди дегунча футбол ўйнайман. Айниқса, видеоўйинда. Қолаверса, ҳар куни бир маҳал бокс, бир маҳал футбол билан машғул бўламиз.\n– Сиздан қандай футболчи чиқарди, нима деб ўйлайсиз?\n– Ҳозирги вазним бўлса, футболчи чиқмаслиги аниқ. Дўстлар даврасида ёмон ўйнамайман. Бу дўстларимнинг фикри, албатта.\n– Машҳур боксчилар ҳақида фильмлар суратга олинади. Сиз ҳақингизда ҳам картина яратилса, бош ролни ўзингиз ижро этармидингиз?\n– Албатта, фақат чарм қўлқопимни “михга илганимдан” кейин. Ягона шарт шу.\n– Чемпионлигингиздан кейин “Ҳасанбой профессионал боксга ўтди”, деган хабарлар тарқалди. Аслида бунгача ҳам шартномалар таклиф этишган. Ўзингиз қачон профессионал боксда кучингизни синаб кўрасиз?\n– Шу пайтгача икки-уч профессионал шартномалар бўлган. Бироқ рад этганман. Мақсадим – Токио Олимпиадасида ҳам иштирок этиш.\n– Омад ёр бўлсин!\n— Энг кўп ишлатадиган сўзингиз?\n— «Хўп бўлади».\n— Рақсга тушишни ёқтирасизми?\n— Йўқ. Рақсга тушолмайман. Фақат боксга тушаман (кулади)\n— Кўпроқ тинглайсизми ёки гапирасиз?\n— Кўп гапирсам керак.\n— Танловингиз: муҳаббат ёки дўстлик?\n— Ҳозир дўстлик, уйлангандан кейин муҳаббат…\nУлуғбек РАҲМОНҚУЛОВ суҳбатлашди.\nФикрлар "ҲАСАНБОЙ ДЎСТМАТОВ: «ФИНАЛДА ЮТСАМ, МЕССИ КАБИ НИШОНЛАЙМАН ДЕГАНДИМ»"


ЎЗБЕК ТИЛИ 11 синф – КУН УЗ\nГлавная / Теги: ЎЗБЕК ТИЛИ 11 синф\nТеги: ЎЗБЕК ТИЛИ 11 синф\n21.01.2019\tМаданият Comments Off on Уюшиқ булакларда умумлаштирувчи суз ва тиниш белгиларининг ишлатилиши\nҚуйида берилган гапларни кўчиринг. Уюшиқ бӯлакларнинг остига бир чизиқ, умумлаштирувчи сўзлар остита икки чизиқ чизинг. Тиниш белгиларига эътибор беринг. Сайраётган қушлар, ўтлаб юрган қӯзилар, кишнаётган тойчоқлар – ҳаммаси тўхтаб, жим қулоқ солаётганга ӯхшайди. (А. Сидиқов). Баҳор. Бобомнинг боғидаги барча мевалар: олма, ӯрик, шафтоли қийғос гуллаган пайт. (М.М.) Уюшиқ бӯлакли гапларда …\n20.01.2019\tМаданият Comments Off on Атов гаплар\nҚуйидаги гапларни ӯқинг, ҳар бир гапни чегараланг, тиниш белгиларини қӯйинг. Қиш изғирин шамол кўз очишнинг имкони йӯқ кимдир бошини алланима билан ӯраб олиб ҳорғин қадам ташлаб борарди. Туман қуюқ қора туман икки қадам нарини илғаб бўлмайди. (М.М.) Хўжанд қӯрғони шаҳар дарвозаларидан бирининг ички томондан кӯриниши тонг палласи дарвозабон ва соқчилар …\n20.01.2019\tМаданият Comments Off on Бир бош бўлаклн гаплар\nТопшириқлар: Матнни диққат билан ўқинг. Содда гапларнинг бош бўлакла- рини аниқланг. Бир бош бўлакли гапларни дафтарингизга кўчириб ёзинг. Кўча. Қўрғон… Қўрғоннинг илма-тешик бўлган девори бағридан енгил буғ кўтарилади. Чумчуқлар ўша ковакларга кириб чиқмокда. Деворнинг таги чириб тўкилган – камар… Четдаги юксак минор тепасидаги айвончада ҳўл бўлган қизил байроқ осилиб турибди. Елкасига …\n20.01.2019\tМаданият Comments Off on Содда гап нима?\nГаплар бош бўлакларнинг микдорига кўра содда ва қўшма гапларга бўлинади. Таркибида битта бош бўлак қатнашган гаплар содда гаплар саналади. Масалан: Мен келдим. Гаплар сўзловчининг ифода мақсадига кўра уч турга бўлинади: Дарак ran. 2. Сўроқ ran. 3. Буйруқ ran. Ҳис-ҳаяжоннинг иштирокига кўра эса ҳис-ҳаяжонсиз гаплар ва ҳис-ҳаяжонли гапларга бўлинади. Юқоридаги дарак, …\n20.01.2019\tМаданият Comments Off on Гап Нима?\nНима гап? Топшириқлар: Қуйи синфлардаги она тили дарсликларидан гапга берилган таърифларни кўчиринг ва шу таърифлар ёрдамида гапнинг асосий белгиларини аниқланг. Матнни ўқинг. Гапларни ифода мақсадига кўра гуруҳлаб, дафтарингизга кўчиринг. Матндаги маҳтал бўлмоқ, хиргоҳ керагаси, соҳиб тажриба бек, тулки тумоқ, дўнг қаншар, тезфаҳм киши, сиёсат дагдагаси каби сўз бирикмаларининг маъносини изоҳланг. …\n20.01.2019\tМаданият Comments Off on Сўз бирикмаси\nТопшириқлар: Қуйида берилган гапдаги сўзларни аввал морфологик тахдил қилинг, сўнг гапни синтактик таҳлил қилиб, сўз бирикмаларини топинг: Серчанг, сершовқин кўчаларда одамлар дарёдай оқиб борарди. (П.Қ.) Гапни ташкил этган барча сўзлар бир-бирлари билан мазмун ва грамматик қонун-қоидалар асосида боғланади. Гапнинг асосини эга билан кесим ташкил этади. Қолган сўзлар ё эгага, ёки …\n20.01.2019\tМаданият Comments Off on Биринчи қўнғироқ – Шеър (1 – сентябр)\nПинҳон орзуларим чорлаб мактабга, Олис истиқболдан этиб илк огоҳ. Тенгдошларим бўй ўлчаб тизилдик сафга, Қўнғироқ ёқимли янгради ногоҳ. Гўё шу илк овоз орзу-тилакка, Эришмоқ йўлида чақириқ бўлди. Гўё шу қўнғироқ гул келажакка Чорловчи умид ва ҳайқириқ бўлди. Ҳаёт чорловига пешвозман – пешвоз. Ҳар куни минг турли товушлар янграр. Аммо қулоғимда …